Akcioni plan u Sarajevu usvojen bez saglasnosti Vlade Srpske - mojKontakt portal\nAkcioni plan u Sarajevu usvojen bez saglasnosti Vlade Srpske\nSavjet ministara u tehničkom mandatu je bez saglasnosti Vlade Republike Srpske usvojio Akcioni plan za realizaciju prioriteta iz izvještaja Evropske komisije koji je dio mišljenja o zahtjevu BiH za članstvo u Evropskoj uniji, tvrde u Ministarstvu za evropske integracije i međunarodnu saradnju Republike Srpske.\nSavjet je, naime, u utorak na telefonskoj sjednici usvojio Akcioni plan za realizaciju prioriteta iz evropskog izvještaja, a u saopštenju su naveli da dokument sadrži 729 mjera koje je potrebno sprovesti u djelo.\nU Vladi Srpske podvlače da ta brojka nije tačna, dodajući da su nadležne republičke institucije učestvovale u definisanju i usaglašavanju svih mjera za realizaciju prioriteta iz njihove nadležnosti.\n– U saopštenju iz Savjeta ministara u tehničkom mandatu navedeno je da usvojeni dokument sadrži 729 mjera za realizaciju 115 prioriteta, što je netačna informacija. Institucije u BiH su usaglasile 691 mjeru od ovog broja, dok je preostalih 38 mjera još u procesu usaglašavanja koji se odvija u okviru mehanizma koordinacije procesa evropskih integracija. Sve dok te mjere ne budu usaglašene u okviru toga, ne mogu biti ni tretirane kao sastavni dio Akcionog plana – istakli su u Ministarstvu za evropske integracije i regionalnu saradnju.\nOstaju, kako su podvukli, posvećeni procesu evropskih integracija, uz puno uvažavanje ustavnih nadležnosti i poštivanje usaglašenog mehanizma koordinacije, a pozvali su i Savjet ministara BiH da zaustavi praksu usvajanja dokumenata bez saglasnosti Vlade Srpske.\nDugogodišnji član Komisije za evropske integracije Lazar Prodanović (SNSD) nedavno je istakao da je mehanizam koordinacije dobar način za dolazak do rješenja poštujući nadležnosti u BiH i da će, ako mehanizam ne bude poštovan, put ka EU biti još sporiji.\nIz Savjeta ministara je, nakon vanredne telefonske sjednice na kojoj je i usvojen sporni dokument, navedeno da BiH mora ubrzano raditi na mjerama, a procjenu će dati Evropska komisija u proljeće 2020. godine.\nPrevious Previous post: Procjena MMF-a: Tone ekonomski rast u BiH\nNext Next post: BMW izgorio u Banjaluci\n22. 11. 2019., 08:42


TotalCar.rs » Popusti i jeftiniji benzin pogurali prodaju automobila u SAD\nPopusti i jeftiniji benzin pogurali prodaju automobila u SAD\nbenzin, cene, novo\nPromotivni popusti za “Crni petak” i jeftiniji benzin “pogurali” su u novembru prodaju vodećih svetskih proizvođača automobila u SAD.\nPrema podacima američkog Krajslera, prodaja te kompanije je u prethodnom mesecu uvećana za 20 odsto na skoro 171.000 vozila, što je bio najbolji novembar za tu kompaniju u poslednjih 13 godina, prenosi agencija AP.\nI ostali proizvođači automobila, poput Dženeral motorsa (GM), Tojote i Folksvagena, prijavili su skok prodaje, dok je jedino prodaja Forda pala za dva odsto, zbog slabije prodaje kamiona.\nProdaja GM-a je porasla za šest odsto na 226.000, Tojote za tri odsto, uz rekordnu novembarsku prodaju luksuznog modela “leksus”, dok je prodaja Folksvagena uvećana za tri odsto zahvaljujući snažnoj prodaji njegovog subkompaktnog vozila marke “golf”.\nKako prognozira portal truecar.com, ukupna prodaja automobila u SAD u novembru bi trebalo da dostigne cifru od 1,3 miliona vozila, što je za oko četiri odsto više u odnosu na prošlu godinu i najbrži tempo rasta prodaje automobila od avgusta ove godine.\nTeaser: Rolls-Royce Cullinan\nPretvaraju avionske hangare u fabriku automobila\nUgradnja klime od 1.500 do 2.500 evra\nRender: Audi RS6 allroad


NESTALO 300 DECE: Islamska sekta napala, pa otela učenike iz škole\n15. 12. 2020. u 11:38\nPRIPADNICI islamističke organizacije Boko Haram iz Nigerije preuzeli su odgovornost za otmicu nekoliko stotina srednjoškolaca posle napada na školu za dečake u severnoj državi Katsina, javile su nigerijske internet novine "Dejli nidžerian".\nViše od 330 učenika nestalo je nakon što su naoružani napadači napali Vladinu srednju školu za nauku u Kankari u petak uveče, preneo je AP.\n"Dejli nidžerian", je objavio je da je dobio audio poruku od lidera Boko Harama Abubakara Šekaua u kojoj je njegova grupa navodi da je otela učenike jer je zapadno obrazovanje protivno načelima islama.\nOno što se dogodilo u Katsini učinjeno je radi promocije islama i obeshrabrivanja neislamske prakse jer zapadno obrazovanje nije vrsta obrazovanja koju dozvoljavaju Alah i njegov sveti prorok, rekao je Šekau, preneo je list.\nDo sada nije izvršena nezavisna verifikacija audio poruke, ali Šekau je u prošlosti objavljivao video i audio poruke u ime Boko Harama.\nNIKO NE ZNA GDE SU: Nestalo 400 učenika posle upada naoružanih bandita u školu\n13. 12. 2020. u 14:05\nKOFER SMRTI: Pronađeni ostaci tela u prtljagu u Firenci\n15. 12. 2020. u 11:30\nNAMAMILA LOPOVA NEOBIČNIM PAKETOM: Ženi iz Kanada dojadilo da joj kradu pošiljke ispred kuće\n15. 12. 2020. u 11:19\nškola Nigerija oteti učenici Boko Haram\nILON MASK: Najvažniji proizvodi "Tesle" 2022. neće biti automobil\nNAJVAŽNIJI "Teslini" proizvodi ove i sledeće godine neće biti automobili već softver koji ih pokreće autonomno i humanoidni robot od kog kompanija očekuje da olakša rad ljudi u fabrici, izjavio je Ilon Mak, glavni izvršni direktor američkog proizvođača električnih vozila.\n27. 01. 2022. u 15:22\nPOLICIJA NIJE ISPITIVALA DŽONSONA: Britanski premijer pravio žurke tokom lokdauna, čeka izveštaj istrage\nPOLICIJA nije ispitivala britanskog premijera Borisa DŽonsona o nizu proslava koje su održane u njegovoj rezidenciji u Dauning stritu tokom lokdauna, izjavio je danas portparol premijera, prenosi Rojters.\n27. 01. 2022. u 15:02\nPRINC ENDRU PORIČE I FOTOGRAFIJU: Advokati sina kraljice Elizabete negiraju optužbe maloletnice\nPRINC Endru je negirao da je blizak prijatelj osuđene za podvođenje maloletnica DŽislejn Maksvel, u pravnom odgovoru ženi koja ga tuži u SAD za seksualni napad.\n27. 01. 2022. u 14:21\nNAJSTARIJI mužjak gorile na svetu Ozi pronađen je mrtav u zoološkom vrtu u Atlanti, a imao je 61 godinu, preneo je "Gardijan".\n15:46 TUŽNE VESTI: Preminuo književnik Tihomir Levajac\n15:44 SRAMNI POTEZ! Šuvakov udario na Novaka Đokovića i državu Srbiju\n15:43 DONACIJA MOSTARU: Vlada RS uputila 60 hiljada transportnih medijuma za PCR testiranje\nVLADA Srbije uputila je gradu Mostaru donaciju univerzalnih transportnih medijuma sa dva brisa za PCR testiranje na korona virus.\n55 UVEĆANE PENZIJE STIŽU OD SREDE: Svi će dobiti povišicu od 5,5 odsto, poznato ko prvi dobija novac


RTS :: Đoković za RTS: Prilagođavam se i idem dalje, francuska publika me je zavolela\nTenis Đoković za RTS: Prilagođavam se i idem dalje, francuska publika me je zavolela\nsreda, 07. okt 2020, 22:08 -> 22:33\nNajbolji svetski i srpski teniser Novak Đoković nakon plasmana u polufinale Rolan Garosa, izjavio je za RTS da mu je drago što je uspeo da se prilagodi i savlada neugodnog protivnika, kao i to što ima odličan odnos sa publikom u Francuskoj.\nĐoković je u četvrtfinalu savladao neugodnog Španca Pabla Karenja-Bustu sa 3:1 u setovima.\n"Na neki način sam se navikao na njegov udarac i njegovu taktiku, prilagodio se i počeo da igram mnogo ofanzivnije. U prvom setu sam bio neutralan na terenu i on je to iskoristio", rekao je Novak za RTS nakon meča.\n"Odlično sam igrao u drugom i trećem setu, vodio 6:2, pa 3:0 i onda se to nekako okrenulo. Bilo je par neizvesnih situacija i moralo je da se radi do poslednjeg poena, jer on je igrač koji je poznat po tome da se bori za svaki poen, svaku loptu, fizički je spreman i kompletan, te je meč bio zahtevan, ali zadovoljan sam što sam prošao kroz ovakav izazov", dodao je Đoković.\nSrpski teniser imao je fizičkih problema pre početka meča.\n"Ne bih da pričam o povredama. Teskoba telesnih u toku turnira uvek ima, danas sam imao peh na zagrevanju i dosta se radilo da bi se osposobio za meč. Sada je sve u redu, kako je meč odmicao, bio sam više zagrejan i nije me toliko mučilo", izjavio je najbolji teniser na svetu.\nPrema odnosu navijača, utisak je da je Đoković postao jedan od ljubimaca francuske publike.\n"Trudim se da se publici svakom prilikom zahvalim, prijatno sam iznenađen. Nije lako pridobiti francusku publiku i uvek se trudim da ih poštujem. Negde me manje podržavaju, negde više, evo ovde je to pozitivan slučaj proteklih četiri, pet, šest godina. Imao sam najlepše, ali i najtužnije trenutke u karijeri ovde, tako da hvala im što su me podržavali", zaključio je Đoković.\nSrpski teniser se u polufinalu sastaje sa Stefanosom Cicipasom.


Predsjednik Vlade Makedonije i lider VMRO DPMNE Nikola Gruevski izjavio je danas da će poštovati rok da prelazna vlada bude formirana do 15. januara 2016. godine, ali nije ništa rekao o najavama da će podnijeti ostavku.\nOn je ponovio da je 15. januar rok za novu vladu, ali nije odgovrio na pitanje da li će 10. januara podnijeti ostavku, kako je najavio njegov koalicioni partner Ali Ahmeti, predsjednik stranke DUI, najveće stranke Albanaca u Makedoniji.\nAhmeti je prije dva dana rekao da će Gruevski podnijeti ostavku 10. januara. On je ocijenio da se dogovor iz Pržina poštuje, iako se u provođenju stavki kasni desetak dana. Prema Ahmetiju, ostalo je još neriješeno pitanje medijskih zakona, kao i ostavka premijera Gruevskog.\nPrema dogovoru iz Pržina o rješavanju političke krize u Makedoniji, Gruevski bi trebalo da podnese odstavku kako bi najkasnije do 15. januara bila formirana prelazna vlada, koja bi trebalo da pripremi vanredne parlamentarne izbore koji su planirani za 24. april 2016. godine.


Finale turnira Kupa Srbije u vaterpolu, odigrani polufinalni mečevi (Foto)\nOvog vikenda u Zrenjaninu se održava finale turnira Kupa Srbije u vaterpolu. U subotu su odigrani polufinalni mečevi, u kojima je viđen odličan vaterpolo, a publika je bila u prilici da prisustvuje još jednom velikom iznenađenju.\nNaime, prema očekivanju, prvu utakmicu, u kojoj su se sastali Radnički iz Kragujevca i niški Nais, poprilično lako dobili su Kragujevčani rezultatom 8:5 (0:0, 3:3, 2:0, 3:2).\nPredvođeni odličnim Dobožanovim, Kragujevčani su bili mnogo bolji protivnik, te su se zasluženo plasirali u finale. Igrači Naisa nisu iskorišćavali prednost igrača više, nekoliko puta su pogađali okvir gola, što ih je i koštalo plasmana u finale.\nMeđutim, u drugom meču, u kom su se sastali beogradski Partizan i Šabac, za mnoge neočekivano, pobedu su odneli Šapčani. Savladali su crno – bele rezultatom 14:10 (5:2, 4:4, 4:3, 1:1).\nSve je rešeno u prvoj četvrtini, koju su Šapčani odlično otvorili, te poveli sa 4:0, a zatim i 5:1. Igrači Partizana tokom utakmice uspevali su u dva navrata da spuste prednost Šapca na samo dva gola razlike, ali to je bilo sve.\nFinalna utakmica između Radničkog i Šapca na programu je danas (nedelja, 23. decembar) od 20 časova.\nViše naših fotografija sa polufinalnih mečeva možete pogledati na zvaničnom Fejsbuk profilu Vaterpolo saveza Srbije.\nTagovifinale Kup Srbije u vaterpolu vaterpolo\nPočeo međunarodni bokserski turnir „Petrovgrad kup“ (Foto)\nPotisje na vrhu tabele, Aleksandar Stanković prvi strelac


Većina zemalja zabilježila je odliv SDI u 2019. – Bankar.me\nJuly 8, 2020 MAKRO, PLANETA, SVE VIJESTI Leave a comment\nGlavni razlog za ovoliko odstupanje je činjenica da su SAD i Holandija u 2018. knjižile negativnu vrijednost odliva u inostranstvo, što je dezinvestiranje. Kada bi stavili za ove dve zemlje nule u 2018, rast odliva investicija smanjili bi smo na 19,9%. To znači da nam nedostaje još jedno 170 milijardi dolara veća vrijednost u 2018. kako bi smo stopu rasta u 2019. izjednačili sa rastom priliva od 3%.\nNajveći odliv SDI u 2019 imao je Japan (226,6 milijardi dolara) što je gotovo dvostruko veća vrijednost od pojedinačnih, skoro identičnih vrijednosti odliva iz SAD-a i Holandije – 124,9 i 124,7 milijardi dolara. Kina je bila na četvrtom mjestu (117,1) ispred Njemačke (98,7) i Kanade (76,6).\nSrbija je bila na 70. mjestu sa 269,5 miliona dolara i veću vrijednost od susednih zemalja imale su Mađarska i Bugarska. Ukoliko je odliv SDI mjera snage domaćih preduzeća onda su srpska bila ispred preduzeća iz Slovačke, Slovenije i Rumunije, od odabranih zemalja.\n(Cijeli tekst pročitajte na portalu Bankar.rs)\nPOJMOVISDI Strane direktne investicije\nPrevious Cijene nafte pale ispod 43 dolara\nSljedeći Grad sa najviše milijardera na svijetu i dalje je Njujork


Aerodrom Niš – Uskoro možda novi letovi iz Niša | Play Travel\nAerodrom Niš – Uskoro možda novi letovi iz Niša\nNove letove iz Niša možda uskoro pokrenu avio kompanije Air Serbia, Wizz Air ili Pegasus Airlines\nTrenutno su u toku pregovori sa nekoliko avio kompanija o uspostavljanju novih linija i letova sa aerodroma Kostantin Veliki u Nišu.\nOve vesti dolaze nakon što je low cost avio kompanija Wizz Air pre nekoliko nedelja pokrenula veoma uspešne linije iz Niša do Malmea i Basela. Kako navodi direktor niškog aerodroma, avio kompanija Wizz Air veoma je zadovoljna reakcijom putnika i mogla bi dodati još nekoliko novih linija naredne godine. Nešto ranije, predstavnici i mađarske avio kompanije i niškog aerodroma spomenuli su kako se nadaju da bi ovaj aerodrom mogao da postane baza low cost avio kompanije, baš kao što je to slučaju u Tuzli.\nNedavno su nastavljeni pregovori sa domaćom avio kompanijom. Čelnici aerodroma su predložili da avio kompanija Air Serbia uvede linije do Beča i Ciriha, jer se veruje da bi one bile veoma profitabilne. Iz avio kompanije Air Serbia u aprilu ove godine moglo se čuti da oni nisu zainteresovani za letove iz Niša, a u ovom gradu veruju da bi srpska avio kompanija mogla ovog puta da promeni mišljenje.\nU toku su pregovori i sa avio kompanijom Pegasus Airlines koja je zainteresovana za pokretanje direktne linije Niš – Istanbul. Aerodrom Konstantin Veliki dostavio je svu potrebnu dokumentaciju turskoj avio kompaniji i sada se čeka njena procena i odluka.\nPored ove tri avio kompanije, iz Niša su se mogle čuti informacije o tome kako je još nekoliko avio kompanija zainteresovano da pokrene nove letove. Međutim, nije navedeno o kojim avio kompanijama se radi, ali se spomenulo da bi letovi bili regionalni sa letovima do Tivta ili Osijeka koji bi omogućili dalje konekcije ka evropskim gradovima.\nZa sad nema konkretnijih informacija, ali za sve novosti nastavite redovno da pratite naš sajt.\nAerodrom Nis Air Serbia Nove Linije Pegasus Airlines Wizz Air\nPitanje koje vecinu ljudi interesuje sta se desava sa najvaljivanom linijama Nis Oslo. Hvala\nMolim Vas da mi odgovorite da li postoji neka šansa da se otvori let iz Niša do Malte s obzirom da mnogo ljudi radi na Malti iz okoline Niša a koriste aerodrom Sofija ili Beograd za put do Malte.Pozdrav\nBiljana, u ovom trenutku nema najavljenih letova na relaciji Niš – Malta. Možete pratiti naše vesti, gde ćete sigurno pronaći informaciju ukoliko u narednom periodu bude otvorena mogućnost za letove ka Malti.


Dva gola i asistencija: Amer Gojak u najboljem timu kola kvalifikacija za Evropsko prvenstvo – Sport Centar Dva gola i asistencija: Amer Gojak u najboljem timu kola kvalifikacija za Evropsko prvenstvo – Sport Centar\nJedan reprezentativac Bosne i Hercegovine našao je svoje mjesto u najboljem timu kola kvalifikacija za Evropsko prvenstvo 2020. godine, a riječ je o Ameru Gojaku koji je na Bilinom polju protiv Lihtenštajna postigao dva gola i upisao asistenciju.\nGojak je uvršten u najbolji tim kola kvalifikacija prema ocjenama portala ocjenama SofaScore. Zmaj je protiv Lihtenštajna uputio tri udarca u okvir gola, a dva su završila u mreži. Imao je 70 dodira sa loptom, a 92% uspješnost pasova.\nNijedna reprezentacija nema dva igrača u timu kola, koji izgleda ovako: Tatarusanu (Rumunija), Lindelof (Švedska), Struna (Slovenija), Hovland (Norveška), Coman (Francuska), Laimer (Austrija), Gojak (BiH), Skulason (Island), Eriksen (Danska), Petković (Hrvatska) i Kane (Engleska).\namer gojakfudbalska reprezentacija bih\nBajević skratio spisak za baraž, sutra na Koševu gleda susret Sarajeva i Tuzla Cityja?\nObjavljena najnovija FIFA rang lista: Svi rivali u baražu se nalaze ispred reprezentacije BiH


Smanjiti plaće i regres budžetskim korisnicima sa izuezećm sudija i tužitelja - BH Reporter\nSmanjiti plaće i regres budžetskim korisnicima sa izuezećm sudija i tužitelja\nVlada Tuzlanskog kantona je na današnjoj sjednici razmatrala prijedlog Dokumenta okvirnog budžeta (DOB)TK-a za period 2015. – 2017. godina, kojeg je izradilo Ministarstvo finansija TK-a.\nRasprava o predloženom Dokumentu je obavljena na kolegiju Vlade TK-a, gdje su sva resorna ministarstva iznijela svoje primjedbe i prijedloge, te je Ministarstvo finansija zauzelo stavove na kolegiju i ugradilo u novi predloženi Dokument koji je danas razmatran.\n– Ovaj Dokument je uravnotežen za sve tri godine, tako da ukupni prihodi i primici pokrivaju ukupne rashode i izdatke, a što je obaveza u skladu sa Zakonom o budžetu FBiH. Ovdje je predloženo i pokriće procijenjenog tekućeg deficita za 2014. godinu u iznosu od 28 miliona KM. Planiran je i tekući suficit u naredne tri fisikalne godine i to 8.000 KM u 2015. godini, 10.000 u 2016. i 10.000 u 2017. godini – kazao je Miralem Nuhanović, ministar finansija u Vladi TK-a.\nNaveo je da bi se rashodi uklopili u raspoloživi okvir prihoda izvršeno je smanjenje u dijelu budžetskih sredstava u odnosu na 2014. godinu, kako kaže, u dijelu mase sredstava za bruto plaće i doprinose poslodavaca za 11,02 posto, sa izuzećem mase sredstava za plaće i regres sudija i tužitelja.\n– U dijelu bruto plaća i naknada podrazumijeva smanjenje mase sredstava u cilju predlaganja uravnotženog budžeta. U okviru smanjenja mase sredstava potrebno je razgovarati sa predstavnicima sindikata putem resornih ministarstava. To znači da procenat smanjenja ne mora biti isti za svakog zaposlenog budžetskog korisnika, podvukao je Nuhanović.\nTakođer, usvojena je Odluka da resorno ministarstvo do petka Vladi TK-a predloži rebalans Budžeta za 2014. godinu, kako bi se obezbijedila sredstva za isplatu jednokratne novčane pomoći radnicima propalih preduzeća, a koji su protestima izvršili pritisak na vlast.\nPrevious Nevrijeme izazvalo brojne probleme u Nevesinju, Gacku i Berkovićima\nNext FBiH: Isplata penzija za novembar počinje u subotu i ponedjeljak


Seka Aleksić se pojavila pokrivena crvenim ogrtačem, sa krunom na glavi! - Muzika - Region - Vesti - Svet Plus\n13:02 15. APR 2018.\nPevačica Seka Aleksić je nastupila pred više hiljada vernih obožavalaca u "Štark areni", a muzički program dopunjen je impresivnom pirotehnikom i svetlosnim efektima. Nastup je počeo novom pesmom "Oslobodi me", tokom kog je Seka zbacila ogrtač i ostala u svetlucavom crnom kombinezonu, dok su iza nje ambijent "zagrevali" plamenovi koji su izlazili iz bine. Oduševljena publika odmah je ustala na noge, a pevačica se zahvalila fanovima na tome što su u tolikom broju došli da uveličaju njeno slavlje.\nPevačica je izvodila svoje najpopularnije pesme, koje su fanovi horski pevali, a tokom pesme "Koma" gotovo celokupna publika u parteru i na tribinama počela je da igra u ritmu.\nU jednom trenutku, na binu je izašla muzička gošća, Sekina prijateljica Slađa Alegro. Popularnu pevačicu, koja je trenutno u drugom stanju, publika je pozdravila gromoglasnim aplauzom, nakon čega je ona otpevala svoju numeru "Jelen".\nSeka Aleksić nastavila je da niže pesme sa svojih osam albuma, da bi dve najpoznatije : "Aspirin" i "Crno i zlatno", ostavila za kraj ovog veoma uspešnog koncerta.\nPojavio se veliki broj poznatih, među kojima su i Zorica Brunclik i Miroljub Aranđelović Kemiš sa ćerkom Zlatom, pevač Adil Maksutović, modni kreator Saša Vidić, manekenka Bojana Rajić...\nSeka Aleksickoncertstark arenakrunamuzika


Vesti online / Vesti / Svet / Bugari biraju: "Ruski" socijalisti ili Borisov?\nU Bugarskoj su otvorena birališta na parlamentarnim izborima gde socijalisti, viđeni kao bliži Rusiji, hoće da spreče povratak na vlast Bojka Borisova, koji je već u dva mandata bio premijer te zemlje.\nBojko Borisov je već bio na biralištu\nAgencija navodi da se očekuje da i GERB, koji je za EU, i Bugarska socijalistička partija (BSP) na čelu sa novom liderkom, energičnom Kornelijom Ninovom, osvoje oko 30 odsto glasova.\nAP navodi da su glasačka mesta otvorena junedelju u sedam sati po lokalnom vremenu, a prvi rezultati se očekuju ubrzo nakon zatvaranja birališta u 20 sati. Pravo glasa ima oko 6,8 miliona ljudi.\nRojters prenosi rezultate najnovijih anketa prema kojima je GERB bivšeg premijera Borisova (57) u tek blagoj prednosti u odnosu na BSP čija je popularnost u porastu otkako je kandidat koga je ta partija podržala, Rumen Radev, pobedio na predsedničkim izborima u novembru.\n* Nova eskalacija odnosa između Bugara i Turaka na samoj granici\n* Bugari "udarili" na Tursku\nGERB, naime, uživa podršku 31,7 odsto birača, dok ga u stopu prate socijalisti s podrškom od 29,1 odsto.\nBorisov je podneo ostavku posle pobede Radeva, zbog čega se održavaju treći parlamentarni izbori u Bugarskoj u roku od samo četiri godine.\nAko zadrži vlast, očekuje se da će GERB i dalje obuzdavati javne troškove, za razliku od socijalista koji su obećali povećanje plata i penzija i povećanje javnih rashoda.\nMeđutim, najverovatnije nijedna stranka neće osvojiti dovoljno glasova da bi mogla sama da vlada, pa će gotovo sigurno biti neophodna podrška Ujedinjenih patriota, saveza tri nacionalističke stranke koji je, prema anketama, na trećem mestu po popularnosti, i to zahvaljujući rasprostranjenom gnevu zbog priliva migranata.\nInače, bugarski nacionalisti su u proteklih par dana blokirali prelaze na granici sa Turskom kako bi sprečili Turske sa bugarskim pasošima da uđu u Bugarsku i glasaju, a na temu izbora pale su i teške reči između predsednika dve zemlje.\nIako Bugarska istorijski ima snažne veze sa Moskvom, partija GERB Bojka Borisova je snažno proevropski orijentisana i podržala je sankcije EU protiv Rusije zbog njene uloge u ukrajinskoj krizi, navodi britanska agencija.\nS druge strane, socijalisti na čelu sa 47-godišnjom Kornelijom Ninovom obećali su da će glasati protiv daljih sankcija, što predstavlja još jednu potencijalnu glavobolju za EU u trenutku kada se hvata u koštac sa odlaskom Britanije, usponom desničarskih populista i budućim oblikom bloka.\nBugarska analitičarka Borijana Dimitrova smatra da, ako Bugarska odustane od učesčha u politici evropskih integracija naglašavajući pri tom svoj specifični interes i povlašćene odnose sa Rusijom, to će je ne samo potisnuti na periferiju Evrope, već će je i "izmestiti u neku drugu orbitu".\nRojters podseća da je, 10 godina nakon pridruživanja EU, ta balkanska zemlja i dalje najsiromašnija članica Unije, sa rasprostranjenom korupcijom.\nPri tom, navodi ta agencija, Bugarska ostaje popularno turističko odredište za Ruse koje privlače njene crnomorske plaže i povoljne cene, a takođe skoro u potpunosti zavisi od ruskog snabdevanja energijom, dok mnogi Bugari osećaju snažnu kulturnu povezanost sa Rusijom sa kojom dele ćirilicu i pravoslavnu veru.\nBugarska, inače, preuzima šestomesečno predsedavanje EU u januaru 2018. godine.\nSVET Bugari raspisali vanredne parlamentarne izbore\nSVET Bugarska glasala: Pobeda Radeva mogla bi je približiti Rusiji\nSRBIJA "Nećemo skoro izgubiti izbore"\nSVET Bugari "udarili" na Tursku


► BIRN: Inspekcija Ministarstva prosvete ponovo u Visokoj medicinskoj školi u\nU Visokoj medicinskoj školi u Ćupriji u toku je vanredni inspekcijski nadzor, a jedan od razloga je kontrola angažovanja nastavnika, uključujući i visoke funkcionere Srpske napredne stranke (SNS), objavio je danas BIRN.\nKako je preneo BIRN, direktor Visoke medicinske škole u Ćupriji Hristos Aleksopulos kazao je da se "raduje kad god dolazi inspekcija" komentarišući saznanja BIRN-a da prosvetna inspekcija od petka 22. februara ponovo proverava papire u ovoj školi zbog brojnih nepravilnosti.\nKako je Ministarstvo prosvete navelo BIRN-u, inspekcija kontroliše da li su nastavnici angažovani u skladu sa zakonom, kontroliše broj upisanih studenata u školskoj 2018/2019. godini, kao i rad Saveta, a nadzor traje do 29. marta.\nPrethodno su u školu iz ministarstva stigla dva dopisa. Prvim je traženo od zaposlenih u školi da se izjasne o radu direktora, a drugim njihovo mišljenje o odluci osnivanja akademije. Na dopise ministarstva, škola je glasala pozitivno za direktora, a negativno za akademiju.\nDirektor dolazak inspekcije vidi kao "neku vrstu treninga da se rad škole što bolje usaglasi sa ministarstvom i relevantnim propisima".\n"Došli su zbog nadzora nad primenom mera u odnosu na prethodne nalaze", rekao je Aleksopulos.\nRanije nepravilnosti, koje je pronašla inspekcija bilo je nezakonito angažovanje visokih funkcionera SNS Aleksandra Martinovića i Vladimira Orlića i da je i pored toga škola ponovo sklopila ugovore sa Aleksandrom Martinovićem, Darkom Laketićem i Ivanom Bošnjakom, nakon što je prethodne raskinula.\nNa pitanje BIRN-a da li to znači da će oni moći da nastave nesmetano da rade i hoće li iko snositi odgovornost za to, iz ministarstva odgovaraju da "ukoliko su ispoštovane zakonske i ostale procedure, svaka osoba može da predaje u bilo kojoj obrazovnoj ustanovi u Srbiji".\nKako je BIRN naveo, smenu direktora škole ministar je već ranije najavljivao, kao i to da je Ministarstvo 6. decembra 2018. tražilo od Saveta škole "da se razmotri zakonitost rada i odgovornost direktora, s obzirom na veliki broj utvrđenih nepravilnosti i naloženih mera".\nKako BIRN saznaje, Savet, čiji će rad kontrolisati inspekcija, doneo je odluku da "podržava dosadašnji rad direktora".\nO svom radu izjašnjavao se i sam direktor Hristos Aleksopulos, rekavši da su "svi uočeni propusti uklonjeni, što je i sam ministar konstatovao u više navrata u medijima", navodi se u zapisniku sa sednice Saveta.\nZa veći broj upisanih studenata, što će takođe biti predmet vanredne inspekcije, "preuzima odgovornost, jer deca treba da se školuju".\nPrivrednici Srbije će u aprilu, kroz jedinstveni kontakt centar, republičkim inspekcijama moći da elektronskim putem prijave nelojalnu konkurenciju ili neke nepravilnosti i nedoslednosti u...\nBrnabić: Srpska diplomatija ima pravo da radi na povlačenju priznanja Kosova\nPredsednica Vlade Ana Brnabić izjavila je danas da Srbija ima pravo da nastavi diplomatske aktivnosti na povlačenju priznanja Kosova i odbacila tvrdnje Prištine da Sijera Leone nije povukao...\nVulin: Pokret socijalista na zajedničkoj listi sa SNS na svim nivoima izbora\nPredsednik Pokreta socijalista Aleksandar Vulin potvrdio je danas da će ta partija na predstojeće parlamentarne, pokrajinske i lokalne izbore izaći na zajedničkoj listi sa Srpskom naprednom...


Godfri: Srbiju očekuje mnogo teških političkih odluka – Slobodne novine\nGodfri: Srbiju očekuje mnogo teških političkih odluka\nSrpska vlada mora da donese mnogo teških političkih odluka i većina razgovora će biti u Briselu, ali mi pokušavamo da se fokusiramo na konkretne stvari koje odmah možemo da uradimo, rekao je američki ambasador u Beogradu Entoni Godfri o sporazumu Beograda i Prištine u Vašingtonu.\nOn je za RTS ocenio da je još odluka predsednika Donalda Trampa da imenuje posebnog izaslanika za poboljšanje odnosa Beograda i Prištine bio jasan signal da SAD žele da pojačaju ritam kojim se stvari kreću napred i da se fokusiraju na ekonomiju i bolji život ljudi.\nGodfri je rekao da nije zadovoljan stepenom ekonomske saradnje Srbije i SAD, jer želi da on bude još viši i bolji, kao i da ga veoma raduje što će američka razvojna agencija DFC doći u Srbiju.\n“Svi smo u planovima. Mnogo radimo na tome, trudeći se da sve bude spremno kako bi odmah mogli početi da rade. Ovo je nova strana u našoj istoriji saradnje”, dodao je on.\nPrema rečima Godfrija, zajednička priča Srbije i Amerike dugo traje, a deo te saradnje je i operacija Halijard, čija se godišnjica obeležava sledeće nedelje.\n“I ja ću prisustvovati obeležavanju godišnjice, najavio je Godfri, koji je izrazio nadu da će i predsednik SAD Donald Tramp uskoro doći u posetu Srbiji”, rekao je ambasador.\nPrema njegovim rečima, pitanje diverzifikacije izvora snabdevanja gasom, koja se našla u jednoj od tačaka potpisanog sporazuma u Vašingtonu, važna je za sve.\n“Ne možemo da zavisimo od jednog izvora energije. To je značajna i politička tema. Jasno je da Rusija koristi zavisnost od samo jednog izvora energije kao instrument da postigne političke ciljeve. Za Srbiju je važno da ima slobodu izbora zasnovanu na sopstvenim interesima i ciljevima”, zaključio je Godfri.\nOznakeAmerika Donald Tramp Entoni Godfri Kosovo Kosovo i Metohija Naslovna-centar Naslovna-traka SAD Vašingtonski sporazum\nPosle pada Djukanovića bićemo svedoci još jednog istorijskog trenutka: Rasim Ljajić neće biti ministar u novoj vladi\nVučić informisao Putina o pregovorima u Vašingtonu


Zoran Šišić – Stranica 4 – Bosonoga\n82 Articles1 Comments\n“Hanna” (2020): Nemilosrdna tinejdžerka na novoj misiji (VIDEO)\nZoran Šišić 9 Novembra, 2020\nNe znate šta da bindžujete, dosadilo vam je gubiti vrijeme tražeći po internetu šta da kvalitetno pogledate, pročitali ste milion recenzija pa se razočarali? U narednih nekoliko redova predložićemo va…\nZoran Šišić 9 Novembra, 2020 0 0\nPixies otkrili kako je nastao kultni hit “Where Is My Mind?”\nZoran Šišić 6 Novembra, 2020\nGitarista i pjevač Blek Frencis (Black Francis) iz legendarnog sastava Pixies otkrio je u jednom podkastu zanimljivosti o nastanku kultnog hita “Where Is My Mind?”. “Pjesma govori o …\nZoran Šišić 6 Novembra, 2020 0 0\n10 protivnika Supermena koje fanovi žele da vide u ekranizacijama\nZoran Šišić 3 Novembra, 2020\nVanzemaljac sa crvenim plaštom je jedan od najstarijih, a ujedno i najpopularnijih strip superjunaka. Ako bismo uzeli u obzir podatak da je Supermen prvi put bio predstavljen u stripu 1938. godine, on…\nZoran Šišić 3 Novembra, 2020 0 0\n10 stvari koje svaki Star Wars fan želi gledati u novoj sezoni serije “The Mandolorian”\nZoran Šišić 29 Oktobra, 2020\nProšlo je gotovo godinu dana od završetka prve sezone serije “The Mandalorian” prošlog decembra. Sada će se ova hit franšiza vratiti sa novom serijom epizoda koje će nam pružiti sadržaj ko…\nZoran Šišić 29 Oktobra, 2020 0 0\n“Patria”: Terorizam, ETA i tragična istorija o raskolu dvije porodice\nZoran Šišić 26 Oktobra, 2020\nNova HBO serija “Patria” dolazi iz Španije i donsi priču koja se dešava u regiji Baskije, godinama ugroženoj separatističkim terorizmom ETA-e, te pokriva period od tri decenije, kroz oči dvije porodic…\nZoran Šišić 26 Oktobra, 2020 0 0\n10 najboljih uloga Bilija Boba Torntona\nZoran Šišić 23 Oktobra, 2020\nHolivudski veteran Bili Bob Tornton (Billy Bob Thornton) u najmanju ruku je nekonvencionalan glumac. Poznat je po preziru filmskog sistema i odbijanju da igra role koje mu se ne dopadaju, uz strogo i…\nZoran Šišić 23 Oktobra, 2020 0 0\n10 činjenica o Džonu Lenonu u čast njegovog 80. rođendana\nZoran Šišić 16 Oktobra, 2020\nDžon Vinston Lenon (John Winston Lennon) bio je britanski muzičar, kompozitor, tekstopisac, pjevač i gitarista najpopularnijeg rock banda 20. vijeka, Beatlesa. Rođen je u Liverpulu 9. oktobra 1940. Ub…\nZoran Šišić 16 Oktobra, 2020 0 0\n“Warrior”: Brus Li, kung fu i mnogo krvi u ratu kineskih bandi\nZoran Šišić 14 Oktobra, 2020\nFanovi borilačkih vještina dalekog istoka napokon su dobili kvalitetan televizijski projkat u kojem mogu uživati na ovom prezasićenom TV nebu. Kada se pojavila prva sezona serije “Warrior”…\nZoran Šišić 14 Oktobra, 2020 0 0\n10 činjenica koje niste znali o Keniju iz South Parka (FOTO)\nZoran Šišić 13 Oktobra, 2020\nKeni je najsiromašnije, najzagonetnije i najmršavije dijete u South Parku, ali ima sigurno nekoliko stvari koje niste o njemu znali. Keni Mekormik (Kenny McCormick), jedan je od četvorice glavnih dječ…\nZoran Šišić 13 Oktobra, 2020 0 0\n15 najpauziranijih scena u filmovima (FOTO)\nZoran Šišić 9 Oktobra, 2020\nNeke od scena koje se najviše ističu u filmovima događaju se u sekundi, što znači da morate pauzirati da biste postigli puni efekt gledanja. Neke od najboljih događaju se munjevito, a ako ne obratite …\nZoran Šišić 9 Oktobra, 2020 0 0


Izvor: RTS, 06.Mar.2021, 13:02\nFutsal reprezentacija Srbije odigrala je nerešeno sa timom Severne Makedonije 1:1 u Vranju na utakmici 3. kola Grupe 4 kvalifikacija za plasman na Prvenstvo Evrope u Holandiji 2022. Revanš utakmica igraće se 9. marta u Skoplju.\nIako su tokom celog meča imali inicijativu i čak uputili 47 šuteva ka protivničkom golu, Orlovi nisu uspeli da dođu do pobede na svom terenu.\nFutsal selekcija Srbije je povela pogotkom Pršića u četvrtom minutu >> Pročitaj celu vest na sajtu RTS << na asistenciju kapitena Simića.\nIako su ka golu suparnika uputili samo 11 šuteva, Makedonci su uspeli da dođu do izjednačelja golom Krstevskog u desetom minutu, a za podelu bodova je najzaslužniji njihov golman Antonije Petrovski koji je bio i najbolji igrač meča.\nNa tabeli posle tri kola BIH ima 9, Rumunija, Severna Makedonija i Srbija imaju po 2 boda.\nRevanš uutakmica u Skoplju, koja se igra 9. marta, biće i presudna za reprezentaciju Srbije, jer samo pobeda je ostavlja u borbi za drugo mesto i potencijalni baraž za plasman na Evropsko prvenstvo.\nSrbija: Momčilović, Rakić, Tomić, Pršić, Petrov. Vulić, Aleksić, Popović, Simić, Ramić, Lazarević, Stojković, Milosavljević.\nOkRadio.rs: FUTSAL: Srbija i Makedonija nerešeno u Vranju


Nova Fejsbukova platforma za dopisivanje: Pošalješ poruku na Mesindžeru, a stigne na Vocapu - Sputnjik Srbija\n03:06 27 Oktobar 2020\n20:16 19.08.2020 (osveženo 16:44 20.08.2020) Preuzmite kraći link\nFejsbuk ne želi da lansira novu funkcionalnost na svim tržištima odjednom i da tako proveri da li će se ona „primiti“ ili ne. Tom projektu predstoji period testiranja, koji će se najverovatnije dešavati u SAD tokom narednih meseci. Ukoliko se tamo ne „primi“, platforma neće biti lansirana, pa je ostatak sveta neće ni isprobati.\nMarko Mudrinić, osnivač portala „Netokracija“, tako za Sputnjik komentariše navode da bi Fejsbuk mogao da poveže platforme Mesindžer, Instagram i Vocap u jednu platformu za dopisivanje do kraja godine.\nFejsbuk bi do kraja godine mogao da poveže Mesindžer, Instagram i Vocap u jednu platformu za dopisivanje\nNova platforma za dopisivanje\nPo njemu, postoje dve varijante kako bi Fejsbuk mogao da sprovede svoj projekat: ili će novu platformu manifestovati putem potpuno nove aplikacije ili će ona funkcionisati u okviru postojećih (Fejsbuk mesindžer, Instagram, Vocap).\n„I dalje bi se koristile te aplikacije, s tim što bismo imali mogućnost da naše poruke dođu do ljudi koji nužno nemaju tu aplikaciju, već neku drugu. To bi praktično značilo da ja sa Vocapa mogu da pošaljem poruku nekome ko koristi isključivo Instagram ili Fejsbuk mesindžer“, objašnjava Mudrinić.\nKao nekome ko koristi sve tri platforme, našem sagovorniku objedinjavanje deluje korisno, ali:\n„Treba imati na umu da imamo ogroman broj korisnika koji koriste isključivo jedan od tih servisa, pa se postavlja pitanje – kako će se nove funkcionalnosti njima prikazivati u okviru postojećih aplikacija.“\nMoguće odbacivanje promene\nMudrinić ukazuje na to da je Fejsbuk već godinama poznat po tome da nove opcije uvodi u okvir postojećih platformi, ali da korisnici nisu uvek prihvatali takve poteze, te da bi to moglo da se dogodi i u ovom slučaju.\nFejsbuk već godinama korisnicima nameće nove opcije unutar postojećih platformi\n„Fejsbuk je dosta poznat i po tome što nove opcije uglavnom nametne pod prisilom, pa korisnici nemaju mogućnost da se vrate na ono kako su stvari prethodno izgledale, već moraju da se povinuju i da koriste nove funkcionalnosti“, napominje Mudrinić.\nPošto starije stanovništvo pretežno koristi Fejsbuk, Mudrinić predočava da bi taj projekat mogao da predstavlja pokušaj istoimene kompanije da ponovo poveže mlađe korisnike sa tom platformom.\nPodsetimo, korisnici u SAD primetili su da im je na Instagramu ponuđena nadogradnja sistema za dopisivanje, koji u slučaju da je korisnik prihvati, značajno menja izgled tako da postane gotovo isti kao Fejsbuk mesindžer. Omogućeno je korišćenje emotikona, kao i specifično odgovaranje na poruke koje se koristi na Vocapu.\nPriče o stvaranju jedinstvene platforme za dopisivanje počele su pre oko šest godina, kada je Fejsbuk kupio Vocap, a njihova realizacija nastupila je tek ove godine.\naplikacija, poruke, Vocap, Instagram, dopisivanje, Fejsbuk


Real na korak od fajnal-fora | Analitika - Informativni Portal\nReal na korak od fajnal-fora\nKošarkaši madridskog Reala slavili su na svom parketu protiv grčkog šampiona i poveli u seriji. Izabranici Pabla Lasa slavili su u "Vizink centru" u Madridu protiv Panatinaikosa rezultatom 81-74, pa tako vode sa 2:1 u seriji.\nObjavljeno: 25. 04. 2018 - 23:23 Promjenite veličinu teksta: A A A\nReal je slavio pred oko 11 hiljada ljudi u svojoj dvorani, preokrenuli su rezultat u seriji i u četvrtoj utakmici, koja se takođe igra u Madridu, će imati šansu da se domognu plasmana na F4, koji se ove godine održava u Beogradu.\nJedini dvocifren u pobjedničkom sastavu Džejsi Kerol sa 17 poena, Dončić ga je pratio sa sedam poena, 10 skokova i tri asistencije, devet poena Rudija Fernandeza, po osam su upisali Tejlor, Ljulj, Ajon i Rendolf.\nU redovima Panatinaikosa 26 poena Kalatesa, 15 Gista, 14 Majka Džejmsa.\nTagovi: Real Madrid Euroliga Serhio Ljulj\nZa obnovu mosta u Đenovi 500 miliona eura


Dijalogom do unapređenih politika zaštite dece od nasilja - Užički centar za prava deteta\nPodrška reformama kroz saradnju organizacija civilnog društva i javnih vlasti\nUžički centar za prava deteta realizuje projekat „Dijalogom do unapređenih politika zaštite dece od nasilja“ koji se sprovodi uz podršku Evropske unije u okviru programa „Dijalog promena“ kojim koordinira Beogradska otvorena škola.\nNamera je da se inicira dijalog za uspostavljanje zakonskih procedura i pravila za zaštitu dece od nasilja, zlostavljanja i zanemarivanja u sektoru sporta. Projekat će pokrenuti proces izrade predloga za unapređenja politike prevencije i zaštite dece od nasilja u ovom sektoru.\nOsnovni problem na koji se želi uticati kroz dijalog sa javnim vlastima jeste nepostojanje relevantnih politika i zakonskih procedura kojim bi se preveniralo i reagovalo na nasilje nad decom u okviru sportskih klubova koji rade sa decom. U poslednjih deset godina Srbija je napravila značajne pomake u prevenciji i reagovanju na nasilje nad decom kroz usvajanje odgovarajućih zakona i podzakonskih akata. Ovo se prvenstveno odnosi na usvajanje opšteg, a kasnije i seta sektorskih protokola za prevenciju i zaštitu dece od nasilja koji odnose se na rad obrazovnih, zdravstvenih ustanova, ustanova socijalne zaštite, policije, sudova i tužilaštava.\nKada su pitanju sportski klubovi koji rade sa decom, njihovo osnivanje i rad nisu pokriveni odredbama ovih protokola. Nad radom sportskih klubova primenjuju se zakoni koji ne regulišu pitanja o tome da li postoje procedure prevencije i procedure zaštite i reagovanja u slučaju nasilja, ko može da radi sa decom, na koji način se informišu roditelji i deca o prihvatljivim/neprihvatljivim oblicima ponašanja i ophođenja sa decom. U skladu sa tim, nadležne inspekcije ne kontrolišu ova pitanja.\nPrema istraživanju nasilja nad decom u sportu, koje je realizovao Centar za prava deteta, 63% dece je izjavilo da je doživelo neki oblik nasilja od strane trenera, njih 66% su bili svedoci nekog nasilnog postupka trenera prema saigračima, protivnicima ili sudijama. Ovi slučajevi sa razlogom su pokrenuli pitanja od interesa velikog broja dece, roditelja i profesionalaca o tome na koji način se vrši nadzor nad radom sportskih klobova kada je u pitanju zaštita dece od nasilja.\nKljučne aktivnosti kojima želimo da iniciramo promenu jesu fokus grupe sa decom, roditeljima, predstavnicima sportskih klubova; sastanci sa predstavnicima sportskih udruženja i saveza, izrada predloga politike zaštite dece od nasilja u radu sportskih klubova, dijalog sa javnim vlastima. Ovim sveobuhvatnim aktivnostima treba da se da doprinos unapređenju politike zaštite i bezbednosti dece u sportu.


Sednice Skupštine Srbije bojkotuju poslanici više opozicionih poslaničkih klubova (VIDEO) - Beta\nSednice Skupštine Srbije bojkotuju poslanici više opozicionih poslaničkih klubova (VIDEO)\nPoslanici više opozicionih poslaničkih klubova ponovili su da bojkotuju današnju i sve naredne sednice Skupštine Srbije, koju su nazvali "uzurpatorskim parlamentom", kao i da će ubuduće u skupštinskom holu uspostaviti "Slobodan parlament".\nPoslanik pokreta "Dveri" Boško Obradović kazao je da će poslanici opozicije na svakih pola sata organizovati konferencije za medije u holu na kojima će govoriti o tačkama dnevnog reda, ali da u skupštinsku salu neće ulaziti zbog solidarnosti sa građanima koji protestuju u 50 gradova u zemlji.\n"Neka domaća i međunarodna javnost zna da u Srbiji postoje dva parlamenta, jedan uzurpatorski, nasilnički i drugi demokratski, slobodni koji će se odvijati u holu", rekao je Obradović.\nOn je kazao da će poslanici opozicije koji su potpisali tekst "Sporazum sa narodom" bojkotovati ne samo sednice republičkog, već i pokrajinskog i lokalnih parlamenata.\n"Mi hoćemo da pokažemo da oni koji ovde sede nisu narodna skupština, nisu narod, nisu država Srbija, oni su oteti parlament", kazao je Obradović.\nPoslanica Pokreta za spas Srbije Sanda Rašković Ivić rekla je da za sedam godina od kako "besni naprednjačka vlast", parlament postao "paravan demokratije" i da se u njemu nije raspravljalo o važim pitanjima poput Kosova i Metohije, ulaska ili neulaska u EU, siromaštvu.\nDodala je i da na dnevni red nije stavljen ni jedan od 200 zakona koji je predložila opozicija.\n"Mi ne bojkotujemo parlament zato što smo se naljutili, jer nas omolovažavaju, već imamo obavezu prema stotinama hiljada ljudi koji demonstriraju u Srbiji i traže normalan sistem", rekla je Rašković Ivić.\nOna je kazala i da će narodni poslanici krenuti da obilaze građane u svim gradovima i razgovaraju sa njima, kako bi Narodna skupština došla u sve gradove.\nPoslanik Narodne stranke Miroslav Aleksić ocenio je da u državi postoji "kolaps sistema", da je parlament "protčni bojler za zakone" i da bojkotom ne žele više da daju legitimitet urušavanju demokratije.\nAleksić je kazao i da su poslanici opozicije pozvali izvršnu vlast i predsednicu parlamenta Maja Gojkoviću da podnesu ostavke jer su "privatizovali zemlju".\nOvi poslanici su u vreme obraćanja novinarima u holu parlamenta razvili transparent "Jedan od pet miliona".\nNa sednici parlamenta učestvuju poslanici Srpske radikalne stranke, Liberalno demokratske partije i Lige socijaldemokrata Vojvodine.\nSkupština Srbije počela je nešto posle 10 časova vanrednu sednicu na čijem dnevnom redu su, između ostalog, predlozi izmena i dopuna zakona iz obrazovanja i zakona o oružju i municiji.\nPoslanici će razmatrati i predloge izmena i dopuna zakona o predškolskom i o osnovnom vaspitanju i obrazovanju, o osnovama sistema obrazovanja i vaspitanja, o učeničkom i studentskom standardu, kao i o Srpskoj književnoj zadruzi.\nRazmatraće i predlog izmena zakona o oružju i municiji, o radijacionoj i nuklearnoj sigurnosti i bezbednosti koji je podnela predsednica Skupštine Srbije Maja Gojković, kao i o potvrđivanju Konvencije o osnivanju Evropske organizacije za nuklearna istraživanja.\nSkupština Srbije razmatraće i predlog odluke o izboru člana Saveta guvernera Narodne banke Srbije, o prestanku funkcije predsednika Komisije za hartije od vrednosti, i zbirnu Listu kandidata za članove Nacionalnog saveta za kulturu.\nRazmatraće i predloge zakona o potvrđivanju Protokola o privilegijama i imunitetima Evropske organizacije za nuklearna istraživanja, zakona o potvrđivanju sporazuma Srbije i Transportne zajednice o sedištu Stalnog sekretarijata Transportne zajednice, i vlada Srbije i Kazahstana o saradnji u borbi protiv kriminala.\nBiće razmatran i zakon potvrđivanju sporazuma vlada Srbije i Mađarske o graničnoj kontroli u drumskom, železničkom i vodnom saobraćaju, vlada Srbije i Crne Gore o međunarodnim drumskim graničnim prelazima - Gostun - Dobrakovo, Špiljani - Dračenovac, Jabuka - Ranče, kao i Prijepolje - Vrbnica - Bijelo Polje.\nPoslanici će razmatrati i predloge zakona o potvrđivanju dva sporazuma vlada Srbije i Crne Gore o otvaranju zajedničkog graničnog prelaza Granice - Čemerno, kao i o zajedničkog graničnog prelaza Godovo - Vuča za međunarodni drumski putnički saobraćaj.\nPred poslanicima biće i predlog zakona o potvrđivanju sporazuma vlada Srbije i Crne Gore o regulisanju režima pograničnog saobraćaja, i o međunarodnom železničkom graničnom prelazu.\nTakođe bi trebalo da bude potvrđen ugovor Srbije i SAD o izručenju, protokol vlada Srbije i Ujedinjenih Arapskih Emirata o ukidanju viza za nosioce diplomatskih i službenih/specijalnih pasoša, kao i sporazum vlada Srbije i Gruzije o ukidanju viza za građane.\nNa dnevnom redu sednice su i predlozi zakona o potvrđivanju ugovora Srbije i Izraela o izbegavanju dvostrukog oporezivanja i sprečavanju poreske evazije u odnosu na poreze na dohodak, i sporazuma de zemlje o uzajamnoj pomoći u carinskim pitanjima, kao i predlog zakona o potvrđivanju sporazuma vlada Srbije i Šri Lanke o vazdušnom saobraćaju.\nPoslanici treba da potvrde i sporazume o vazdušnom saobraćaju koje je Srbija postigla sa vladama Kanade, Indije i Azerbejdžana, a takođe i finansijski ugovor o razvoju rečne transportne infrastrukture sa Evropskom investicionom bankom, konvenciju koja se odnosi na bezbednost i zdravlje u poljoprivredi, i sporazum sa Indijom o saradnji u oblasti zdravlja bilja i biljnog karantina.\nNa dnevnom redu je i odluka o izboru sudija koji se prvi put biraju na sudijsku funkciju, koje je podneo Visoki savet sudstva.\nNa dnevnom redu biće i predlozi odluka o prestanku funkcije predsednika Višeg suda u Kragujevcu i Kraljevu i javnog tužioca u Osnovnom javnom tužilaštvu u Rumi, koje je podneo Odbor za pravosuđe, državnu upravu i lokalnu samoupravu.\nZavršena načelna rasprava, Savez za Srbiju bojkotovao sednicu\nZavršena načelna rasprava u Skupštini Srbije, o amandmanima u sredu\nZavršena načelna rasprava, nastavak u sredu\nN1 Info (95) Mondo (71) N1 Info (46) B92 (14) RTS (10) RTV (10) Danas (5) Danas (4)\nSkupština Srbije Boško Obradović Dveri\nMustafa: Granice, teritorijalni integritet i karakter unitarne države ne mogu biti tema dijaloga\nBlic pre 44 minuta\nB92 pre 44 minuta\nDSS najavila tužbu protiv Marka Đurića, SL traži da predsednik DSS dokaže poreklo imovine\nVučić i Dodik na vanrednom sastanku


Nema para za veći minimalac | Glas javnosti\nPočetna > Društvo > Nema para za veći minimalac\nPoslodavci neće moći da primene odluku Socijalno-ekonomskog saveta o povećanju minimalne zarade po satu sa 102 na 115 dinara\nBEOGRAD - Unija poslodavaca Srbije upozorila je danas da većina poslodavaca u Srbiji neće moći da isplati minimalnu zaradu od 115 dinara po satu.\n"Poslodavci neće moći da primene odluku Socijalno-ekonomskog saveta o povećanju minimalne zarade po satu sa 102 na 115 dinara, jer bi tako doveli u pitanje opstanak svojih firmi", rekao je Dragoljub Rajić, portparol Unije.\nOn je istakao da je odluka o povećanju "minimalca" doneta na insistiranje Ministarstva finansija, i pored protivljenja Unije poslodavaca. "Predstavnici Ministarstva su na poslednjem sastanku Socijalno-ekonomskog saveta rekli da će odluka o novoj ceni rada od 115 dinara po satu biti primenjena čak i ako poslodavci budu protiv. Naša računica pokazuje da takva odluka privredu mesečno košta oko 200 miliona evra", rekao je Rajić.\nOdluka o povećanju minimalne cene rada doneta je 12. marta na sednici Socijalno-ekonomskog saveta, a trebalo bi da se primenjuje od aprila. Takva odluka, prema oceni Rajića, deo je predizborne kampanje, a posledice mogu biti gašenje od pet do sedam hiljada preduzeća i otpuštanje 50 do 60 hiljada radnika.\nPoslodavci se zalažu, kako je objasnio, da u dogovoru sa sindikatima utvrđuju minimalnu cena rada za zaposlene u svim privrednim granama u kojima postoji kolektivni ugovori o radu, a država da određuje zarada samo za zaposlene u javnom sektoru.\n"Računica Unije poslodavaca pokazuje da bi u slučaju da minimalna cena radnog sata bude 115 dinara radnicima plate bile povećane za 45 do 70 evra, odnosno da bi do kraja godine preduzeća koja imaju potpisane kolektivne ugovore po tom osnovu imala trošak od 1,5 do dva miliona evra", rekao je Rajić. On je dodao da je za poslodavce prihvatljivo da se razmatra povećanje cene radnog sata na 106 do 109 dinara.\n"Čekamo odgovor premijera i ministra finansija Mirka Cvetkovića na naš predlog da se preispita odluka o povećanju minimalne zarade", istakao je Rajić i dodao će Unija poslodavca razmotriti da li će ostati u Socijalno-ekonomskom savetu ako ne bude postignut dogovor da se ponovo utvrđuje iznos "minimalca".


Redži Džekson odoleva odbrani Golden Stejta\nNajveće iznenađenje priredio je Detroit, koji je savladao aktuelne šampione, Golden Stejt Voriorse, sa 113:95.\nRatnicima je ovo bio tek četvrti ovosezonski poraz, i to u 41. nastupu, a branilac trofeja jednostavno nije imao rešenja za tandem Koldvel-Poup - Redži Džekson, koji je postigao po 20 poena, te za Andrea Dramonda čija se dominacija u reketu ogledala u 14 poena, 21 skoku i tri blokade. Dodate tu i sjajnu partiju Markusa Morisa (16 poena, osam skokova, šest asistencija i dve blokade) i dobijete sasvim dovoljno sastojaka - da dobijete Golden Stejt. Čak i kada za šampiona 38 poena postigne Stef Kari, uključujući i samo njemu jasne pogotke sa deset metara - u tek šestoj sekundi napada:\nNo, dok neki zagovaraju uvođenje šuta za četiri poena usled ovakvih Karijevih pogodaka, Pistonsi su u meču, tokom kog je pod svod dvorane podignut dres broj tri Bena Volasa (četvorostrukog defanzivnog MVP-a lige i šampiona sa Detroitom 2004.) pokazali da je košarka pre svega kolektivna igra. A bilo je još nekih zapaženih partija. Dobrim delom i od stranaca u NBA ligi.\nNajbolji je minule noći bio Španac Mark Gasol, koji je sa 37 poena, devet skokova i tri blokade, predvodio Memfis do pobede od 103:95 nad Njujorkom, za koji Karmelo Entoni nije igrao, a 17 poena ubacio Letonac Kristaps Porzingis, takođe Evropljanin a najbolji košgeter svog tima.\nGrk Janis Antetokunmpo je sa 14 poena i 11 skokova pomogao Milvokiju da u gostima savlada Šarlot Hornetse (92:105), a Nemac Denis Šroder sa 15 poena, 10 skokova, šest asistencija Atlanti da sa 114:86 nokautira Bruklin Netse za koje je Hrvat Bojan Bogdanović dao sedam poena.\nI pored odlične igre Poljaka Marćina Gortata (18 poena, 11 skokova), Vašington je izgubio od Bostona sa 117:119, dok je Francuz Rudi Gober briljirao u dresu Jute. On je "džezere" do pobede nad Lejkersima (109:82) predvodio sa po 18 poena i skokova, te pet blokada.\nŠarlot (18-22) - Milvoki (18-25) 92:105\n(Lin 15, M. Vilijams 14 - Midlton 24, Monro 19p, 10sk, Dž. Parker 15, Antetokunmpo 14p, 11sk)\nAtlanta (24-17) - Bruklin (11-30) 114:86\n(Milsap 21p, Bejzmur 15, Šroder 15p, 10sk, 6as, 3os - Jang 18, Džo Džonson 14, Bogdanović 7)\nDetroit (22-18) - Golden Stejt (37-4) 113:95\n(Koldvel-Poup i Redži Džekson po 20, Dramond 14p, 21sk, 3bl, Markus Moris 16p, 8sk, 6as, 2bl - Kari 38, Tompson 24, Ezeli 10p, 10sk, 5bl, 5sk)\nFiladelfija (5-37) - Portland (18-25) 114:89\n(Okafor 25p, 10sk, Holms 17, Kovington i Smit po 16 - Leonard i Lilard po 14, Mekolum 13)\nVašington (19-20) - Boston (22-19) 117:119\n(Vol 36p, 13as, 7sk, 7os, 6iz, Gortat 18p, 11sk, Dadli 15 - A. Tomas 32p, 5as, 7iz, Krauder 22p, 8sk, 6as, Salindžer 14, Smart 13)\nMemfis (23-19) - Njujork (20-22) 103:95\n(M. Gasol 37p, 9sk, 3bl, Džef Grin 18, Rendolf 14, Čalmers 12 - Porzingis 17, O'Kvin 15, Vilijams 13, Vujačić 3, Entoni nije igrao)\nJuta (18-22) - LA Lejkers (9-33) 109:82\n(Gober 18p, 18sk, 5bl, Lajls 17, Burk 16, Hejvord i Hud po 14 - Vilijams 20, Rasel 13, Brajant 5)\nLA Klipers (26-14) - Sakramento (17-23) 103:110\n(Redik 22, Kroford 20, Oldrih 19p, 10sk, Pol 15p, 7as, Grifin nije igrao - Kazins 19p, 13sk, 6as, 5iz, 2bl, Rondo 13p, 10as, 7sk, Gej 18, Kolison i Kaspi po 17)


🚌 Autobus Kolari → Velestino - Autobuske Karte | AutobuskiPrevoz.com\nAutobus Kolari - Velestino\nAutobuske karte za Kolari Velestino kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Kolari - Velestino\nKolari - Velestino se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Kolari - Velestino. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Vesić: Gradimo preko 500 kilometara kanalizacije i osam fabrika za preradu otpadnih voda - Beogradski Portal\nŠapić predstavio saradnike koji će mu pomagati u vođenju grada: Čučković gradski menadžer\nŠapić o Europrajd-u: Beograd je slobodan i otvoren grad za sve ljude\nZavršeni radovi na održavanju i sanaciji javnog osvetljenja na Adi Ciganliji\nOpština Obrenovac poklonila set instrumenata udruženju ”Kruna od nota”\nTradicionalno obeležen dan Vazduhoplovnog zavoda ”Moma Stanojlović”\nPredsednik opštine Savski venac Miloš Vidović nagradio vukovce i đake generacije\nAsfaltiranje ulica u Revi i Kotežu\nBeogradski džez festival, pod sloganom „JAZZBEATS“ od 26. do 30. oktobra\nPotrošači u Gročanskoj u ponedeljak bez vode do 16 časova\nOtvoren novi vrtić „Biberče” na Zvezdari\nPromocija turizma u Tel Avivu: Beograd i Srbija vraćaju izraelske turiste\nZa tri dana više od 100.000 prijava građana za vaučere za odmor u Srbiji\nVesić: Gradimo preko 500 kilometara kanalizacije i osam fabrika za preradu otpadnih voda\nOve godine u Beogradu se gradi preko 500 kilometara kanalizacije i osam fabrika za preradu otpadnih voda, što je istorijski uspeh i iskorak našeg grada u 21. vek, rekao je Goran Vesić, gostujući u jutarnjem programu Studija B.\n– U okviru projekta „Čista Srbija”, u Obrenovcu radimo oko 90 kilometara kanalizacije i fabriku za preradu otpadnih voda. Posle završetka ovog projekta, preko 75 odsto teritorije Obrenovca imaće kanalizaciju, izuzev šest mesnih zajednica. Gradi se fabrika za preradu otpadnih voda u Ostružnici i sekundarna kanalizacija u Umci, Bariču, Moštanici, Sremčici, Ostružnici, Žarkovu i Železniku, što je preko 60 kilometara kanalizacije. U Lazarevcu gradimo skoro 100 kilometara kanalizacije i dve fabrike za preradu otpadnih voda u Velikim Crljenima i Lazarevcu. U Mladenovcu se gradi 70 kilometara kanalizacije i fabrika za preradu otpadnih voda a u Sopotu skoro 80 kilometara kanalizacije i fabrika – rekao je Vesić.\nOn je podsetio da je raspisan tender za izgradnju kanalizacije na levoj obali Dunava, odnosno za izgradnju prečistača za preradu otpadnih voda, a uslediće još dva tendera, izmeću ostalog tender za izgradnju same kanalizacije približne vrednosti 50 miliona evra, od čega 35 miliona daje Evropska investiciona banka, a 15 miliona evra Grad Beograd.\n– Fabriku za preradu otpadnih voda i 82 kilometra kanalizacije na levoj obali Dunava počinjemo da gradimo već u februaru. Time ćemo definitivno rešiti problem na levoj obali Dunava, to jest svi će dobiti kanalizaciju. Ono što je još važnije, sve otpadne vode će biti prerađivane i tako prerađene ići u Dunav – istakao je zamenik gradonačelnika.\nVesić je najavio da počinje izgradnja najveće fabrike za preradu otpadnih voda u Velikom selu koju finansira Vlada Republike Srbije a čija je vrednost 285 miliona evra.\n– Time ćemo rešiti problem otpadnih voda na teritoriji užeg jezgra Beograda koji pokriva oko 1,5 miliona ljudi – rekao je Vesić.\nOn je dodao da pregovara sa stranim kreditorima kako bi se obezbedila podrška za izgradnju kompletne kanalizacije i postrojenja za preradu otpadnih voda u Kaluđerici.\nVesić je podsetio da Beograd danas sve fekalije iz kanalizacije bez prerade direktno izliva u Savu i Dunav, što znači da svake godine izlivamo otprilike 60.000 olimpijskih bazena fekalija u naše dve reke.\n– Imamo oko sto direktnih izliva kanalizacije u Savu i Dunav. Kada završimo postrojenje u Velikom selu, ukinućemo 80 takvih izliva, a kada završimo i ove druge fabrike, ukinućemo sve, što znači da ćemo konačno prerađivati otpadne vode – zaključio je Vesić.\nGradonačelnik Beograda Aleksandar Šapić predstavio je danas u Starom dvoru svoj tim, kao i oblasti kojima će se svako od njih baviti. – Zamenica gradonačelnika...\nPreprečio put autobusu GSP-a i razbio staklo palicom, povređeni vozač i putnica\nUkrao kutiju sa novcem prikuplјenim u humanitarne svrhe


Vesti online / Vesti / Svet / Alternativa za Nemačku: Preispitati priznanje Kosova\nSreda 20. 10. 2021.\nsputniknews.com, Vestionline A\nAlternativa za Nemačku: Preispitati priznanje Kosova\nGunar Lindeman, poslanik ekstremno desne Alternative za Nemačku (AfD) u Skupštini pokrajine Berlin, istakao je danas da se na Kosovu i Metohiji, u odnosu na broj stanovnika, nalazi najveći broj boraca Islamske države u jednoj evropskoj zemlji.\nLindeman je na svom Fejsbuk profilu ukazao da je Kosovo i dalje uporište organizovanog kriminala na Zapadnom Balkanu i na njemu je već razoreno, paljenjem, oko 140 hrišćanskih crkava. On je zato apelovao na nemačku vladu da preispita odluku o priznanju Kosova.\nPodsetio je da je Nemačka, kao i većina drugih članica EU, Kosovo priznala kao nezavisnu državu 2008. godine.\n"To priznanje mora, zbog ukupne situacije, biti ponovo promišljeno, ako saveznu vladu interesuje stabilnost u Evropi", podvukao je Lindeman.\nAlternativa za Nemačku\nSVET Zapaljen automobil vođe nemačkih desničara\nEKONOMIJA "Nemačka treba da napusti evro"\nSVET Kako je "stvarno" glasala Nemačka\nSVET Nemačka desnica ne staje: Juriš na sever


Turistička ponuda i prezentacija RS na novosadskom sajmu turizma - Akta.ba\nTuristička ponuda i prezentacija RS na novosadskom sajmu turizma\n09.10.2007. 10:19 / Izvor: Nezavisne novine\nTuristička ponuda Jahorine i prezentacija specifičnosti planina i turističkih odredišta u RS kao što su Kozara, Vlasenica, Kneževo / Skender Vakuf i novi ski centar na Manjači zauzeće centralno mjesto tokom prezentacije RS na 40. međunarodnom sajmu turizma u Novom Sadu koji počinje danas (09.10.2007.).\nNovosadski sajam, na kojem će biti predstavljene sve značajnije turističke destinacije jugoistočne Evrope, trajaće do 19. oktobra 2007., a ove godine Turistička organizacija RS (TO RS) će se predstaviti zajedno sa Turističkom zajednicom FBiH. "Novosadski sajam je jedan od najznačajnih sezonskih sajmova za RS jer se održava u momentu kada rezimiramo rezultate ljetne sezone i intenzivno se pripremamo za zimsku turističku sezonu" kazao je Mile Milekić, direktor TO RS.\nNaglasio je da je ove godine RS posjetilo 17 % više turista nego 2006. godine, te da broj noćenja do sada iznosi oko 500.000 KM. "Taj broj bi bio i veći kada bismo imali veće smještajne kapacitete uz rijeku Drinu, oko Šipova i u hercegovačkom regionu za koje turisti pokazuju veliko interesovanje" rekao je Milekić.\nAleksandar Pastir, predsjednik banjalučkog Rafting kluba "Kanjon", rekao je da će na novosadskom sajmu biti promovisane rafting destinacije koje su posebno aktuelne uoči Svjetskog prvenstva u raftingu koje će biti održano u RS 2009. godine.


Počela sa radom RINA, prva Regionalna informativna novinska agencija – SIA\nPočela sa radom RINA, prva Regionalna informativna novinska agencija\nSrpska Informativna Agencija 11 месеци ago\nAgenciju je osnovao Glas zapadne Srbije, ali od 2019. godine poslovaće kao posebno preduzeće. RINA će svim nacionalnim i lokalnim medijima biti na raspolaganju a svi registrovani korisnici moći će do Nove godine besplatno koristiti sve medijske sadržaje.\n,,Кorisnicima nudimo video i foto usluge ali ono što nas čini posebnim je što registrovanim korisnicima garantujemo da ih niko ne može tužiti za fotografije po osnovu zakona o autorskim i srodnim pravima (materijalnu i nematerijalnu štetu) što je danas ogroman problem medijima koji svakodnevno dobijaju tužbe od kojekakvih lovaca na autorska dela. Dakle, bezbedni su jer su fotografije isključivo naše i ustupamo ih na korišćenje svim medijima. Siguran sam da ćemo region zapadne Srbije na taj način učiniti dostupnijim nego ikada a pratićemo sve, od funkcionisanja lokalnih samouprava, privrede, politike, kulture i sporta. Кada kažem region to podrazumeva područje od Ljiga do Ljubovije, pa do granice sa Crnom Gorom. U planu je da uključimo Кraljevo, Rašku i Novi Pazar gde smo u potrazi za pouzdanim saradnicima. Zbog toga pozivam sve medije i medijske poslenike da se registruju i siguran sam da će ta saradnja biti uspešna, a verujem i dugotrajna”, kazao je za Glas zapadne Srbije Ivan Nikolić urednik agencije.\nPosted in DRUGI PIŠU, ŠUMADIJA, VESTITagged #Prva regionalna informativna novinska agencija #RINA\nСуб нов 24 , 2018\nNa poziv European Green Party (evropskih Zelenih), delegacija Zelene stranke se nalazi na Kongresu u Berlinu. Delegacija Zelene stranke, koju čine mr Goran Čabradi, predsednik stranke, Vesna Tamaš, međunarodni sekretar i Dragan Apić, savetnik predsednika, sa velikim zadovoljstvom je uzela svoje učešće na pomenutom Kongresu. Fokus ovogodišnjeg kongresa Evropske zelene […]\nKRAJ ERE "VELIKOG ŠEFA": Ništa više neće biti isto posle povlačenja legendarnog Bernija Eklstona\nNevreme prekraja Dakar – Sagmajster uprkos promeni kursa 89. na preteškoj sedmoj etapi


Drašković zatražio da se u potragu za Karadžićem i Mladićem uključi BND\nNajava ministra inostranih poslova Srbije Vuka Draškovića da će premijer Vojislav Koštunica zatražiti nemačku pomoć u hvatanju Ratka Mladića i Radovana Karadžića nije naišla na podršku nemačkih zvaničnika i stručnjaka za rad tajnih službi.\nDrašković je u izjavi za dnevnik „Fraje Prese“ rekao da premijer Koštunica „uskoro želi da kancelarku Merkel zamoli za nemačku pomoć u potrazi za Mladićem i Karadžićem“. „Srbija se nada da bi nemačka vlada mogla da ubrza potragu za Mladićem i Karadžićem i tako i njihovo izručenje“, rekao je Drašković za nemački dnevnik. Ministar je predložio da se u potragu uključi nemačka Savezna obaveštajna služba BND koju Drašković smatra „posebno uspešnom i delotvornom“.\nPortparol ministarstva inostranih poslova u Berlinu nam je rekao da se za sada ovakva izjava neće komentarisati, ali istovremeno podvukao da „za Nemačku ostaje izuzetno značajano da Srbija ostvari punu saradnju sa Haškim tribunalom“, delom i zato „da bi mogli da budu nastavljeni pregovori o stabilizaciji i pridruživanju sa Evropskom unijom“.\nPoznavaoci rada BND-a u Berlinu sa kojima smo razgovarali smatraju da je ovakav angažman nemačke državne bezbednosti sa medjunarodnopravnog stanovišta svakako moguć. BND bi, naravno, za svoje operacije morala da ima saglasnost vlade iz Beograda.\nNo, stručnjaci za rad tajnih službi navode i da BND, kao i druge zapadne obaveštaje službe ionako već godinama pokušavaju da otkriju boravište Mladića. Oni ne vide kako bi im to u ovom trenutku, posle Draškovićevog zahteva pošlo za rukom, ako do sada nisu imali nikakvog ozbiljnijeg uspeha.\nSagovornici Draškovićev predlog tumače kao „taktički potez srpske vlade“ u trenutku kad joj se prebacuje da Mladića ne traži dovoljno ozbiljno i uporno. Ako se, pak, smatraju stručnjaci, u to uključi BND i ne uspe za recimo godinu dana da udjenu trag Mladiću, srpska vlada bi imala opravdanje da kaže da se ne treba čuditi što ona nije uhvatila Mladića ako to ne uspeva vodećim zapadnim tajnim službama.


Zvezda - Novi Pazar 8:0\nobjavio sandzaklive 12. Maja 2022., 13:22\nCrvena zvezda je pobedila Novi Pazar u polufinalu Kupa Srbije rezultatom 8:0.\nTrener Novog Pazara Tomislav Sivić bio je razočaran ishodom.\n„Na nas je uticalo prvih 20 minuta kada smo primili pet golova i tu nismo mogli da se povratimo. Sve što je šutnula Zvezda u prvih 20 minuta bio je gol, znači nestvarno.“, rekao je Sivić.\nTrener Pazara smatra da se ekipa uplašila pred ovaj meč.\n“Mi imamo strah od Marakane i ako je moguce ikako, da Novi Pazar ne igra nikad protiv Zvezde, da predamo na 3:0. Jednostavno momci kada dodju ovde ja ne mogu da ih prepoznam. To su ti isti momci koju su u poslednjih deset utakmica imali sedam pobeda, neobjašnjivo.”, dodao je Sivić.\nNovi Pazar će pokušati da obezbedi opstanak u ligi.\n“Zvezda nije ekipa sa kojom možemo mi da se takmičimo, ali očekivao sam bolji otpor. Od ove sekunde počinjemo da se spremamo za nedelju, gde moramo da budemo na nivou prethodnih utakmica. Drugo nam ne preostaje”, poručio je Sivić.\nPočinje Svetsko prvenstvo za bokserke, Srbiju predstavlja šest takmičarki…SportBEOGRAD – Svetsko prvenstvo u konkurenciji bokserki u olimpijskom boksu počinje danas u Istanbulu, a Srbiju će predstavljati šest takmičarki u isto to…\nBESPLATAN ULAZ! Fudbaleri Novog Pazara danas dočekuju ekipu Radnika iz Surdulice…SportFudbaleri Novog Pazara dočekuju danas u okviru šestog kola plej-auta ekipu Radnika iz Surdulice. Novi Pazar i Radnik igraju danas od 14.25 na Džaizkoi…


Izvor: SrbijaDanas.com, 29.Avg.2020, 14:26\nVojska nije samo oružana sila, vojska je čuvar temeljnih vrednosti\nKako je istakao ministar odbrane Aleksandar Vulin posle prikaza aktivnosti Konjičkog voda Garde Vojske Srbije u Ergeli "Karađorđevo", obnavljanje konjičke komponente u našoj vojsci je samo dokaz poštovanja naših predaka, naših slavnih tradicija, dokaz sećanja na slavnu konjičku diviziju koja je izvojevala pobede u balkanskim ratovima i potvrda da vojska nikada ne zaboravlja.\nMinistru >> Pročitaj celu vest na sajtu SrbijaDanas.com << Vulinu predstavljeni su podaci o jedinici i aktivnostima, a zatim je usledio prikaz strojeve obuke - postrojavanje voda u vrstu, kretanje u stroju hodom i kasom - u koloni po jedan, u koloni po dva i zahođenje.- i naše tradicije. Vojska na ovaj način čuva tradiciju ali i doprinosi očuvanju konjičkog sporta - zaključio je ministar Vulin.\n- Raspoređeni smo u Ergeli "Karađorđevo" gde su uslovi za rad izuzetni, a rad sa konjima je veoma naporan i zahtevan. Od jahača se zahtevaju izuzetno visoke psihofizičke sposobnosti i pripremljenost da u svakom trenutku može da primeni metod za obuku i rad sa konjima. Obuka jahača je izuzetno kompleksna i veoma dugo traje, i do šest meseci, a dresura konja je kompleksnija i može da traje do dve godine - rekao je kapetan prve klase Pacula i dodao da su konji Ergele "Karađorđevo" u radu dve godine i da su u potpunosti spremni za rad.\nRadio 021: Vulin: Obnavljanje konjičkog voda je dokaz poštovanja predaka i tradicije


VUČIĆ SE OBRATIO NACIJI: Iznenađenje za 15–20 dana\nOd skandal · 24/11/2021\n„Nešto će biti do Nove godine, neke stvari do marta“, poručio je on.\n„Prvo iznenađenje čućete za 15–20 dana“, najavio je.\n„Ulažemo mnogo zato što nam je ekonomija snažnija, svakome je jasno da bismo bili lak zalogaj i plen svima koji bi želeli da to ne činimo“, naveo je Vučić.\n„To je nešto što smo dugo pripremali. Takođe, dogovorili smo prvu fazu centra za radiofarmaciju u vrednosti od 15 miliona evra, da bismo mogli naše stručnjake koje smo imali u ‘Vinči’ zamolimo da podignu znanje mladih“, rekao je.\nRešeno pitanje „Petrohemije“\nSve je, kaže, dogovoreno da Rusi preuzmu „Petrohemiju“ i to je dobra vest za radnike, jer neće zavisiti više od kunjukture, tako da, na primer, dve godine sve bude dobro kao sada, pa onda tri godine da bude katastrofa.\n„Sve zavisi od primarnog benzina, ‘Petrohemija’ koristi primarni benzin 90 odsto, a 10 odsto u troškovima poslovanja je cena gasa i jedino smo sa Rusima mogli da napravimo ovakav sporazum“, naveo je Vučić.\n„Uskoro dobre vesti za kragujevački Fijat“\nKaže da je taj dogovor sa Rusima napravljen posle mnogo godina i muka i da je lično učestvovao u rešavanju pitanja „Petrohemije“ još od 2014. godine.\n„Zadovoljan sam što smo to priveli kraju“, dodao je Vučić.\n„Za nas ključno pitanje je sledeće: mi u ovom trenutku imamo rezerve gasa 128 miliona kubnih metara gasa, jer ih trošimo svakodnevno, jer je cena električne energije petostruko veća na berzi i ne želimo da je kupujemo. Postoje ogromni troškovi i gubici za ceo region, pa smo gledali da ih smanjimo. Hteli smo da narod ne opterećujemo, da ostavimo istu cenu gasa i električne energije. To nije bilo lako. To su milioni evra i zato smo trošili gas da bi svi mogli da se greju, a da narodu ostavimo istu cenu gasa i električne energije. Danas je cena gasa 1.064 dolara na berzi, a mi plaćamo 270“, naveo je predsednik.\n„Ako imamo cenu od 300 dolara po 1.000 kubnih metara, a nama je potrebno tri milijarde kubnih metara gasa na godišnjem nivou i ako dobijemo cenu od 500, koja je značajno bolja nego cena na berzi, to je direktno 600 miliona evra gubitka za našu zemlju na godišnjem nivou“, pojasnio je Vučić.\n„Ali imam odgovornost za zemlju i boriću se, boriću se za interese naše zemlje i zamoliću ga da nam izađe u susret. Znam šta ću da ga molim i nisam siguran da bih ja da sam na njegovom mestu to prihvatio. Odatle je trema, ali boriću se i moliću, moliću za svoju zemlju i narod“, kazao je.\n„Niko nije pitao koliko to košta, to me je dodatno zabrinulo. Želim da obavestim ljude da 108 kilometara te pruge vredi milijardu i 160 miliona evra. Za tri godine biće završeno, sve što nije rađeno u prethodnih 75 godina“, naglasio je.\n„Kažu cena od 1.000 dinara je visoka, ali ako se vozite luksuznim vozom, stižete za pola sata, a ovako plaćate drumarinu, gorivo“, rekao je Vučić.\n„Nadam se da ćemo do kraja godine potpisati ugovor za izgradnju puta Požega – Boljare preko Ivanjice. To je od ključnog značaja“, rekao je Vučić.\n„Što se tiče zakona koji tretiraju eksproprijaciju oni su usklađeni sa Ustavom Republike. Mnogo neistina se šire preko dela tajkunskih medija. Taj zakon nema nikakve veze sa Rio Tintom ili slično. Suočavamo se sa takvim problemima prilikom izgradnje projekata. Kada gradimo jedan tunel izgubimo 160 dana u čekanju za miniranje tunela, jer želimo da izbegnemo svaku mogućnost povrede nečije imovine, fizičkog integriteta ljudi zbog toga što neko tvrdi da nije dovoljna ponuđena cena. Uvek država na ponuđenu dobru cenu dodaje između 10 i 20 odsto. A onda neki traže tri ili pet puta veću cenu od tržišne. Ne možete da izgradite auto-put zbog interesa jednog ili više ljudi“, kazao je on.\n„Što se tiče samog Rio Tinta besmislene su sve izmišljotine i ništa se neće dešavati dok narod ne odluči“, istakao je on.\n„Ne može narod da odluči dok mi nemamo ništa, jer ne znamo šta da ga pitamo. Čekamo Rio Tinto da dođe i kaže šta želi“, ukazao je Vučić.\n„Želimo prvo da vidimo kako će da zaštite životnu sredinu, da analiziramo njihove planove, da li je to dobro, kakvi su finansijski efekti. Kada mi donesemo zaključke, onda ćemo izaći pred narod. Uvek ćemo izaći bez straha, jer želimo najbolje za Srbiju“, rekao je Vučić i dodao da ne razume to što neko poksusava svakog dana da obmanjuje narod.\nMetro diže cene kvadrata\nPredsednik Vučić osvrnuo se i na izgradnju metroa u Beogradu, rekavši da će zbog toga vrednost nekretnina porasti za 20 do 50 odsto, a više o tome pročitajte u posebnoj vesti.


ALEKSANDAR VUČIĆ: Neću pristati da odem na RTS dok ne potpišem ugovor | Skandalozno\nALEKSANDAR VUČIĆ: Neću pristati da odem na RTS dok ne potpišem ugovor\nPredsednik Srbije i SNS-a Aleksandar Vučić izjavio je da nikada neće pristati da ode na RTS dok ne potpiše ugovor.\nU njemu će biti naznačeno da niko ne sme da mu smanjuje ton, a posle slučaja sa gostovanjem člana Predsedništva SNS-a u emisiji “Upitnik” na RTS-u, koji je okarakterisao kao najdirektniji politički napad.\nAleksandar Vučić je gostujući na TV Pink rekao da se ono što se desilo Vesiću na RTS-u, nije desilo od 1990. godine nikome i da je to “nešto sa najtežim posledicama”.\n“Ja više nikada neću pristati da odem na RTS dok ne potpišem ugovor da moj čovek bude zajedno sa njima, da može da vidi da ne diraju i da ne smeju da diraju reglere”, rekao je Vučić.\nSlučaj sa smanjivanjem tona Vesiću dok je govorio, kaže Vučić, “nešto je zastrašujuće”, sa direktnom političkom konotacijom.\n“U TV debati u kojoj se ljudi nadgornjavaju i nadglasavaju, vi ste jednog pustili da bude kibicer i dobacivač, da ovaj drugi može tiho i mirno da govori, a da bude dovoljno glasan, a da ovaj koji se ‘ubi’ da ga nadglasa i uspešniji je u tome, u stvari ispadne kreten, koji odnekud dobacuje, i ne možete da ga čujete, osim što zvoca”, rekao je Vučić.\nTo je, kaže, suštinski direktan politički napad, nadirektniji mogući.\nFrancuski profesor Žil Erik Seralini tvrdi: GMO izaziva tumore i menja gene – evo šta kaže o Srbiji\n“To je kao kad organizujete dvojici boks meč u Las Vegasu, a jednom između prve i druge runde date pesak da protivniku baci u oči, a onda pošto ni to nije dovoljno, date mu između druge i treće runde staklo i lepak da stavi na rukavice, da može da pobedi”, naveo je predsednik i dodao da u debati, u kojoj postoje ravnopravni uslovi, to niko ne sme da čini.\nPUTIN UPALIO ALARME ŠIROM SVETA: Trka u naoružanju se nastavlja, iz Pentagona stiže NUKLEARNI odgovor\n“Ko god se pojavi i ukaže na nešto, kreću u žestoku kampanju da niko ne bi imao hrabrosti da kaže istinu i to rade sve vreme. Mene mrze, a baš me briga šta govore i misle o meni, imam stav i izlazim sa njim javno, ne sekiram se šta će da kažu i zato je ogromna mržnja”, rekao je Vučić.\nBudite prvi sa komentarom na članku "ALEKSANDAR VUČIĆ: Neću pristati da odem na RTS dok ne potpišem ugovor"


BYD isporučuje prve električne autobuse za Ekvador - Autobusi.NETAutobusi.NET\nObjavio: Sasa Datum: 06.06.2019 Kategorija: Alternativni pogoni, Proizvođači autobusa Objavite komentar\nNakon električnih taksi vozila usledila je isporuka 20 električnih autobusa u grad Gvajakil.\nKompanija BYD isporučila je 20 električnih autobusa na baterije koji će biti deo prvog voznog parka električnih autobusa u Gvajakilu, najvećem gradu Ekvadora. Ova porudžbina usledila je posle isporuke električnog voznog parka za Ekvador u aprilu 2017. godine, kada je kompanija BYD predstavila prvi električni vozni park taksi vozila u zemlji.\nDogađaju je prisustvovao gradonačelnik Gvajakila i najavio je da će država platiti 50% troškova tokom prve godine rada električnih autobusa i taksi vozila. Pored toga, Vlada će obezbediti bonus od 2.000 do 3.000 dolara za svakog vozača električnog taksi vozila.\nVoznim parkom električnih autobusa upravljaće Saucinc, prevoznik grada Gvajakil. Pre isporuke, probni rad je sproveden autobusom koji je dnevno prevozio 250 kilometara u Gvajakilu od novembra 2017. godine do marta 2018, tokom kojeg je 72.000 putnika imalo priliku da se prvi put voze električnim autobusom. Očekuje se da će radom ovog voznog parka biti eliminisana emisija 12,8 tona ugljen-dioksida i potrošnja od 13 miliona litara dizela, što je ušteda od 8 miliona dolara za Vladu Ekvadora, koja trenutno subvencioniše fosilno gorivo za javni prevoz. Napredne tehnologije kompanije BYD obezbediće vozačima autobusa udobnu vožnju i povećaće sigurnost tokom putovanja, sa karakteristikama poput kontrole brzine putem sofrvera i unutrašnjim kamerama, kaže se u saopštenju kineskog proizvođača.\nBYD autobusi Ekvador električni autobus električni taksi Gvajakil Saucinc\nTagged with: BYD autobusi Ekvador električni autobus električni taksi Gvajakil Saucinc\nPrevious: Heliox brzi punjači za Amsterdam\nNext: Tiketing – zbogom kondukterima i dobrodošlica softveru


Plati uvek isti račun!\nKupi telefon uz Play paket jer dobijaš i do 6GB za surfovanje, kao i dodatni internet za omiljene aplikacije.\nRazgovaraj i koristi internet bez brige o prekoračenju i uvećanom računu, jer potrošnja izvan paketa nije moguća. Plati uvek isti račun!\nUz Play Plus možeš da izabereš jednu aplikaciju iz ponude, uključujući i premium aplikacije.\n50 minuta ka svima\nNeograničeni minuti ka 2 omiljena broja\nUz Play Start svakog meseca dobijaš 10GB dodatnog internet saobraćaja isključivo za korišćenje Nickelodeon Play aplikacije.\nDodatne informacije o Play paketima\nMinuti u nacionalnom saobraćaju: mogu se koristiti za pozive ka svim fiksnim i mobilnim nacionalnim mrežama u domaćem saobraćaju ne uključujući pozive ka brojevima sa posebnom naplatom. Nepotrošeni saobraćaj se prenosi u naredna tri meseca. Po potrošenom saobraćaju sistem će te zaštiti od dodatne potrošnje blokiranjem pozivanja.\nSMS poruke u nacionalnom saobraćaju: mogu se koristiti za slanje SMS poruka ka svim mobilnim mrežama u domaćem saobraćaju ne uključujući poruke ka specijalnim brojevima, humanitarne SMS poruke, SMS Parking i druge poruke sa dodatnom naplatom. Nakon potrošene količine SMS poruka sistem će te zaštiti od dodatne potrošnje blokiranjem slanja SMS poruka. Nepotrošeni saobraćaj se prenosi u naredna tri meseca.\nInternet saobraćaj: Internet saobraćaj iz tarifnog paketa se može trošiti isključivo u mreži Telenor Srbija. U okviru mesečne pretplate na raspolaganju ti je 3GB uz Play START, odnosno 6GB uz Play PLUS, po maksimalnoj brzini pristupa. Nepotrošeni internet saobraćaj u toku jednog obračunskog perioda se prenosi u naredna tri meseca.\nNakon potrošenog saobraćaja iz paketa, sistem će te zaštiti od dodatne potrošnje blokiranjem odlaznog saobraćaja.\n2 omiljena broja (uz Play START): Korisnik može jednom mesečno da odredi dva broja iz mreže Telenor Srbija sa kojima će imati neograničenu komunikaciju. Neograničena komunikacija podrazumeva pozive i SMS poruke u mreži Telenor Srbija u domaćem saobraćaju. Korisnik može da promeni omiljeni broj jednom mesečno, s tim da će promena nastupiti od narednog mesečnog obračuna. Promena omiljenog broja se vrši pozivom ka Telenor Call centru ili podnošenjem zahteva u Telenor prodavnici.\nNeograničeni minuti u Telenor mreži i neograničene SMS poruke u nacionalnom saobraćaju (uz Play PLUS): namenjeni su za uobičajenu upotrebu od strane fizičkih lica sa svrhom razmene saobraćaja na pretplatničkom broju.\nPlay tarifni paketi nisu namenjen za obavljanje bilo kakve poslovne delatnosti povezane ili ne sa ostvarivanjem profita.Navedeno uključuje, ali se ne ograničava na: delatnosti pozivnih centara, dispečera, oglašavanja, konferencijskih poziva, poziva sa visokim troškovima uspostave veze i međupovezivanja, kao i druga ponašanja koja mogu biti identifikovana kao zloupotreba u skladu sa Opštim uslovima. Svako korišćenje tarifnog paketa i potrošnja koju Telenor identifikuje kao gore navedeno ponašanje smatraće se zloupotrebom prava iz pretplatničkog ugovora od strane Pretplatnika te osnovom za onemogućavanje usluge odlaznih poziva i SMS poruka na pretplatničkom broju.\nDodatni internet za aplikacije: Korisnici na Play START tarifnom paketu imaju mogućnost da aktiviraju uslugu Nickelodeon Play bez dodatne naknade u okviru mesečne pretplate. Aktivacijom ove usluge, korisnik dobija 10GB internet saobraćaja za korišćenje servisa u nacionalnom saobraćaju. Uz Play PLUS paket, u okviru mesečne pretplate, moguće je svakog meseca odabrati dodatnih 10GB interneta u domaćem saobraćaju za jednu aplikaciju iz aktuelne Telenor ponude – uključujući i premium aplikacije iz aktuelnog portfolija.\nNakon potrošenog dodatnog internet saobraćaja, korišćenje aplikacija će se nastaviti uz potrošnju internet saobraćaja iz tarifnog paketa. Nepotrošeni dodatni internet saobraćaj za aplikacije se ne prenosi u naredni mesec.\nRoming usluga se ne može aktivirati na Play START i Play PLUS tarifnim paketima.\nTarifni dodaci: nije moguća aktivacija nijednog tarifnog dodatka niti je moguća potrošnja izvan tarifnog paketa.\nSve navedene cene su izražene u dinarima sa uključenim PDV-om i odnose se na nacionalni/domaći saobraćaj na teritoriji Republike Srbije.\nOdaberi Prenesi paket i prenesi minute, poruke i megabajte koje ne potrošiš u naredna tri meseca.


In medija - Gde i na koji način prijaviti štetu od nevremena i grada?\nGde i na koji način prijaviti štetu od nevremena i grada?\nPoljoprivredni proizvođači koji su pretrpeli štetu usled nevremena potrebno da što pre prijave nastalu štetu i predaju zahtev za izlazak Komisije za procenu štete izazvane elememtarnim nepogodama.\nPrijave štete i zahtevi podnose se pisanim putem i predaju u kancelariji Mesne zajednice ili na pisarnicu Opštinske uprave. Prijava bi trebalo da sadrži sledeće podatke: tačnu lokaciju - po mogućstvu broj parcele, opis nastale štete i kontakt podatke.\nPo prijemu prijave i zahteva Komisija za procenu štete dužna je da u što kraćem roku izađe na teren kako bi izvršila procenu nastale štete. Nakon utvrđivanja štete i prilušljanja ostalih podataka sa terena najverovatnije će biti upućen zahtev Vladi Republike Srbije za pomoć u otklanjanju posledica elememtarne nepogode.


Paravinja tvrdi da nije umiješan u nestanak Antonije Bilić – Informer\nParavinja tvrdi da nije umiješan u nestanak Antonije Bilić\nTokom kriminalističke obrade Dragan Paravinja /43/ priznao je da je maloljetna djevojka iz Drniša Antonija Bilić bila živa dok je bila u njegovom kamionu, ali je negirao umiješanost u njen nestanak, saznaje Srna.\nKriminalistička obrada nad Paravinjom se nastavlja u Centru javne bezbjednosti Banjaluka.\nParavinja je uhapšen danas u 11.55 u selu Donji Srđevići kod Srpca. Paravinja je u RS osumnjičen za silovanje djevojke u Istočnom Sarajevu 2005. godine i za njim je sud na Sokocu raspisao centralnu potjernicu.\nSada se sumnja da je povezan sa nestankom maloljetnice iz Drniša u Hrvatskoj kojoj se izgubio svaki trag 7. juna nakon što je ušla u kamion koji je stopirala.\nKRIMINALISTIČKA OBRADA JOŠ TRAJE\nDirektor Policije Republike Srpske /RS/ Gojko Vasić rekao je večeras da se nad uhapšenim Draganom Paravinjom, koji se dovodi u vezu sa nestankom maloljetne djevojke Antonije Bilić iz Drniša, još provodi kriminalistička obrada, nakon čega će biti predat u nadležnost Osnovnom sudu u Sokocu.\n“Nad uhapšenim Draganom Paravinjom provodi se kriminalistička obrada kako bi saznali šta se desilo sa Antonijom Bilić i da vidimo da li možemo doći do nje žive ili u najgorem slučaju do njenog leša. Taj problem nastoje da razrješe naše kolege iz Hrvatske i iz CJB Banjaluka”, rekao je na konferenciji za novinare u Banjaluci.\nOn je rekao da su Paravinju uhapsili pripadnici Jedinice za podršku CJB Banjaluka i to simbolično u pet do dvanaest.\nVasić je naveo da je Paravinja, protekla četiri dana, koliko traje potraga za njim na području Srpca, proveo u šumi, po napuštenim objektima, te da je traganje bilo malo otežano, jer se radi o prostoru zaraslom u šiblje i visoku vegetaciju.\nDirektor Policije RS kaže da je riječ o veoma osjetljivoj istrazi da bi se njeni detalji iznosili u javnost.\n“Nakon kriminalističke obrade, lice će biti predato Osnovnom sudu Sokolac radi nastavka istrage koja je protiv njega vođena na tom području zbog krivičnog djela silovanja, a onda će se ići na predaju lica ekstradicionom sudu, odnosno Sudu BiH koji će odlučiti o njegovoj daljoj sudbini”, pojasnio je Vasić.\nParavinja je u RS osumnjičen za silovanje djevojke u Istočnom Sarajevu 2005. godine i za njim je sud na Sokocu raspisao centralnu potjernicu.\nZamjenik direktora Policije Hrvatske Milijan Brkić izrazio je zahvalnost MUP-u RS na iskrenoj, otvorenoj i konstruktivnoj i plodonosnoj saradnji tokom potrage za Paravinjom.\nOn je rekao da kriminalističku obradu nad uhapšenim zajedno vrše istražni timovi ministarstava unutrašnjih poslova RS i Hrvatske. “To je dokaz da je ta saradnja podignuta na jedan viši nivo i nadamo se da će ovo kriminalističko istraživanje ići u dobrom smjeru”, istakao je Brkić.\nOn je demantovao spekulacije koje su se pojavile u javnosti da je Antonija Bilić pronađena mrtva, izrazivši nadu da će ona biti pronađena živa, ali da se u tom cijelom spletu okolnosti ne može iskuljučiti ni ta najteža posljedica.\nBrkić nije želio da kaže da li će uhapšeni biti izručen Hrvatskoj, rekavši da je to u nadležnosti ministarstava pravde BiH, Hrvatske i Srbije.\nParavinja je uhapšen danas u Donjim Srđevcima kod Srpca. Pripadnici MUP-a RS tragali su za njim od 23. juna na širem području sela Srđevići, kod Srpca. Osim ljudstva, u potrazi su bili angažovani i psi tragači i helikopter. MUP RS, zajedno sa hrvatskom policijom prikupljao je saznanja koja bi mogla da dovedu do rasvjetljavanja okolnosti pod kojim je 7. juna nestala Antonija Bilić.\nPucao protivniku u vrat\nHiljade vjernika u Pruscu na Ajvatovici


Patrijarh srpski Irinej osvešta badnjak koji je zapaljen ispred Svetosavske crkve kod hrama Svetog Save u Beogradu.\nŠirom Srbije danas je proslavljen Badnji dan. Patrijarh SPC Irinej osveštao Badnjak i služio večernje bogosluženje u Hramu Svetog Save u Beogradu, dok predsednik Srbije Boris Tadić Badnje veče i Božić proslavlja u manastiru Dečani na Kosovu.\nPred nekoliko stotina vernika poglavar Srpske pravoslavne crkve patrijarh Irinej osveštao je večeras badnjak koji je zapaljen ispred Svetosavske crkve kod Hrama Svetog Save u Beogradu. Paljenju badnjaka, kao i večernjem bogosluženju u Hramu Svetog Save prisustvovao je i premijer Srbije Mirko Cvetković.\nA u Božićnoj poslanici patrijarh Irinej je pozvao vernike da očuvaju svetinju braka, da se brinu i staraju o svojoj deci, naročito o njihovom verskom i moralnom vaspitanju i obrazovanju. Srbima na Kosovu i Metohiji poglavar SPC je, uz poziv da ostanu na svojim ognjištima, poručio da je crkva uvek sa njima:\n"Našim dragim vernicima, Srbima na Kosovu o Metohiji, prepočujemo da budu istrajni u svome nepravednom stradanju, da ostanu na svojim ognjištima, uz svoju crkvu, uz svoje svetinje na zemlji svojih dedova i pradedova. Crkva kao brižna mati uvek je sa njima i uvek će biti sa njima."\nInače, vernici pravoslavne vere danas širom Srbije proslavljaju Badnji dan, a predsednik Srbije Boris Tadić će Badnje veče i sutrašnji Božić dočekati na Kosovu, u manastiru Dečani.


Evrokup: Nadežda u finišu slomila Zvezdu - SportFem\nKošarkašice Crvene zvezde poražene su u prvom kolu Evrokupa. Crveno-bele su posle 12 godina izašle na međunarodnu scenu, ali povratak na prvom koraku nije bio uspešan.\nNadežda, ekipa iz ruskog Orenburga, u neizvesnom finišu je bila spretnija i srećnija i odnela pobedu iz Beograda – 92:86.\nRuski tim je imao prednost u gotovo celom toku meča. Na kraju prve četvrtine je bilo deset razlike za gošće (21:11), dok je poluvreme završeno sa sedam poena prednosti za Nadeždu (45:38), mada je u ovoj deonici bilo i „plus 15“ za tim iz Orenburga.\nUporne košarkašice Crvene zvezde su uspele da istope prednost rivala i da sredinom treće četvrtine čak povedu sa tri poena (56:53) poenima Milice Mišeljić. Ali, to vođstvo srpskog tima je bilo kratkog daha. Nadežda je došla do daha i serijom 15:4 ponovo došla do opipljive prednosti (68:60).\nUspela je Zvezda ponovo da uhvati priključak, više puta tokom poslednje deonice je dolazila do izjednačenja. Ipak, konačni beg do pobede Ruskinje su napravile serijom 7:0 i od 81:81 došle do 88:81, što je bila prednost koju crveno-bele nisu uspele da istope.\nNajefikasnija kod Crvene zvezde bila je Maša Janković sa 17 poena, dok su po 16 ubacile Nevena Naumčev i Milica Mišeljić. Dvocifren broj poena postigla je i Aleksandra Katanić – 13, kao i Amerikanka Alison Švagmejer – 10.\nS druge strane, nerešive enigme za crveno-bele bile su Markiša Getling, koja je postigla 26 i Adaora Elonu sa 23 poena.\nSrodni članciEvrokupMaša JankovićpopularnoŽKK Crvena zvezda


Tako smo po sigurnosti investiranja u nekretnine ispred Nemačke, Francuske, Velike Britanije, Rusije i SAD!\nRezultati istraživanja pokazuju da čak 97 odsto vlasnika nekretnina u Srbiji oseća sigurnost da neće mimo svoje volje izgubiti nepokretnost, a sigurnost vlasništva nad nekretninama predstavlja kamen temeljac ekonomskog i društvenog razvoja. Nakon sprovedenih reformi i digitalizacije katastra, podignut je nivo transparentnosti i pouzdanosti informacija o vlasništvu nad nekretninama i to je najvažniji razlog zbog kog se vlasnici nekretnina u Srbiji osećaju sigurnim.\nTako visoko poverenje u sigurnost vlasništva rezultat je reformi koje sprovodi Republički geodetski zavod uz podršku Svetske banke kroz projekat "Unapređenje zemljišne administracije". Visoko pozicioniranje Srbije na listi Prindeks, ispred velikih ekonomija kao što su Nemačka, Francuska, Velika Britanija, Rusija i SAD, široko otvora vrata za bezbedno investiranje u nepokretnosti u Srbiji.\nStručnjak za građevinu Goran Rodić kaže da je ova oblast poslednjih godina kod nas dosta uređena, pa ne čudi što se ljudi osećaju sigurno da ulažu u Srbiju.\n- Najsigurniji je legalizovani objekat sa legalnom građevinskom dozvolom, a na tome se poslednjih godina u Srbiji mnogo radilo. Sve opštine su umrežene i jednim klikom se može videti da li je neka nekretnina legalna i da neće biti nikakvih problema nakon kupovine. To je gotovo najvažnija stavka kada neko ulaže u nepokretnost. Ako su ti uslovi ispunjeni, onda građani nemaju šta da brinu - navodi Rodić.\nIstraživanje je rezultat rada organizacije Global lend alajans i instituta Oversiz divelopment, vlade Ujedinjenog Kraljevstva i mreže eksperata Omider.\nŽene sigurne u vlasništvo kao i muškarci\nPosebno je značajan rezultat istraživanja da se žene u Srbiji osećaju gotovo potpuno jednako sigurno u svoje vlasništvo kao i muškarci, što ukazuje da su i mere koje je Republički geodetski zavod sproveo sa ciljem unapređenja rodne ravnopravnosti takođe ostvarile efekat.


On je ocijenio da je realno očekivati da će taj broj biti dostignut u naredne dvije nedjelje “ako se narod ne uozbilji”.\n“Ova nedjelja biće veliki test, uvjerićemo se da li je i onaj dio naroda koji ne poštuje baš mnogo mjere shvatio da je ozbiljno i da li svi naši apeli imaju nekog uspjeha ili smo osuđeni na potpuni neuspjeh”, naveo je epidemiolog za današnji Kurir.\nDodao je da je “prijatno” iznenađen što se u prethodna dva-tri dana u Nišu, kao i u nekim drugim gradovima, ugostitelji pridržavaju ograničenja radnog vremena do 23 časa.\n“Ako i u Beogradu bude krenulo kako valja, onda nećemo preći 100-150 novih pozitivnih dnevno. Međutim, ukoliko u Beogradu ne bude shvaćeno koliko je sitaucija ozbiljna, kao i u Novom Pazaru, koji je ukinuo, pa ponovo vratio vanrednu situaciju pod pritiskom s vrha, imaćemo najmanje 300-400 novih slučajeva dnevno vrlo brzo”, ocijenio je Tiodorović.\nDodao je da ni u tom slučaju ne treba uvoditi policijski čas, već zatvoriti kafiće i restorane i to u gradovima koji su žarišta epidemije.\n“Zatvorićemo i bioskope, pozorišta, neće biti dozvoljene nikakve manifestacije, ni kulturne ni muzičke. Geografskom distribucijom broja pozitivnih vidjeće se gdje je žarište, pa ako bude trebalo, i pojedini dijelovi grada biće zatvoreni ili deo grada neće u potpunosti funkcionisati. Ne moraju svi da plaćaju ceh zbog neodgovornog ponašanja nekih”, naveo je epidemiolog.\nTags #Branislav Tiodorović #Srbija


Možete li mi preporučiti nešto za regulisanje svakodnevnih problema sa vraćanjem želudačne kiseline i da li dugotrajna gorušica može da ima ozbiljnije posledice za organizam?\nmr ph Cvijeta Banjac odgovara/savetuje\nDa, dugotrajna gorušica može imati ozbiljne posledice za organizam ukoliko se ne leči na vreme. Prekomerno lučenje želudačne kiseline vremenom uzrokuje pojavu Helicobacter pylori, oštećuje sluzokožu digestivnog trakta što za posledicu ima nastajanje ranica (grizlica), koje kasnije mogu preći u ulkus želuca, pre-maligna stanja i na kraju i sam karcinom želuca. Gorušica je sve učestaliji problem poslednjih godina, a razlog tome je, pored stresa, pre svega neredovna i neadekvatna ishrana. Od ovog problema više pate pušači, pacijenti koji unose veće količine alkohola, kafe, kao i oni koji u ishrani imaju zastupljene obilne, začinjene i masne obroke. Stoga bi prva preporuka u terapiji upravo bila korekcija ovih loših navika, dakle regulisati telesnu težinu, uvesti izbalansirane i redovne obroke, prestati sa pušenjem, nikada ne leći odmah posle obroka i spavati sa podignutim uzglavljem. Takođe treba izbegavati preteranu upotrebu lekova protiv bolova (nesteroidni antiinflamatorni lekovi).\nPojačano lučenje želudačne kiseline se može efikasno kontrolisati sledećim lekovima: blokatorima protonske pumpe (omeprazol, pantoprazol, lansoprazol) koji kontrolišu lučenje želudačne kiseline, H2 blokatorima (ranitidin, famotidin), antacidima ̶ lekovima koji prikupljaju i neutrališu izlučenu kiselinu, zatim alginatima koji omogućavaju formiranje barijere na površini želudačnog sadržaja čime trenutno suzbijaju vraćanje kiseline i štite od bolova. Takođe je kod blažih tegoba indikovana primena čajeva (kantarion, hajdučka trava, nana) ili u obliku kapi i ulja. Neretko se u terapiji kombinuje više lekova jer se na taj način postiže bolji efekat.


Svetska zdravstvena orgnaizacija saopštila je da je oko 11 odsto lekova u zemljama u razvoju falsifikovano, kao i da su verovatno razlog za smrt desetina hiljada dece od bolesti kao što su malarija i upala pluća.\nPutin će se kandidovati na izborima 2018.\nRuski predsednik Vladimir Putin zvanično je objavio kandidaturu za predsedničke izbore u Rusiji sledeće godine.\nOzbiljna provokacija: Trampovo priznanje Jerusalima kao glavnog grada Izraela povećava napetost\nOčekuje se da će Tramp u sredu saopštiti da će Sjedinjene Države priznati Jerusalim za glavni grad Izraela, u okviru čega će ambasada SAD-a prebaciti svoje sedište iz Tel Aviva u Jerusalim.\nVećina Britanaca još uvek želi Bregzit, ali gubi poverenje u vladu\nBritanski glasači sve više misle da je proces Bregzita loše vođen. Međutim, to se ne odnosi na promenu stava o napuštanju EU, već o aktivnostima koncervetivne vlade premijerke Tereze Mej.\nU Briselu je počeo dvodnevni sastanak ministara spoljnih poslova država članica NATO, na kojem će najviše pažnje biti posvećeno jačanju saradnje sa EU, borbi protiv terorizma i situaciji oko Severne Koreje.\nEK predviđa da bi Srbija mogla da postane članica EU do 2025. godine\nU Nacrtu strategije za proširenje EU, Evropska komisija predviđa da bi Srbija mogla da postane članica EU do 2025. godine.\nZaposleni u komunalnim delatnostima, ustanovama kulture, Radio televiziji Srbija, Radio televiziji Vojvodina i listu Mađar so protestovali su danas pred Vladom Srbije sa zahtevom da im se povećaju plate za deset odsto, jer su im 2014. godine, kao i drugima u javnom sektoru, smanjene za toliko.\nDiplome oko 2.000 profesora, docenata i asistenata na privatnim univerzitetima dovedene su u pitanje, pišu danas "Večernje novosti", navodeći da to baca senku i na diplome studenata koje su ocenjivali, kao i na kvalitet studijskih programa na kojima predaju.